
koju su godine 1909. podigla Braća HrVatskoga Zmaja. Medu nazočnima kod te slave nalaze se na slici i dr Ferdo Rožić i dr Velimir Deželić 
st., sadašnji predsjednik i potpredsjednik Hrvatskoga Književnoga Društva sv. Jeronima 




ZNAČENJE KNJIŽEVNOG RADA dra FERDE ROŽIČA 

NAPISAO MATE UJEVIĆ 


Za vrijeme borbe starih i mladih u hrvatskoj 
književnosti koncem prošloga stoljeća pojavio 
se u »Katoličkom Listu« jedan mladi pisac, tada 
još bogoslov drugoga tečaja pod skromnom 
šifrom F. R., koji na žalost nije bio dovoljno pri- 
mjećen u onoj, više manje jalovoj borbi, jer je 
bio i odviše skroman i uravnotežen. U ono uz- 
burkano doba papirnate borbe njegov glas i mi- 
šljenje nije uzeto u pretres, iako je taj mladi i 
skromni pisac iznio nekoliko problema, koji su 
baš u ono vrijeme morali jače zainteresirati našu 
javnost, osobito katoličku. Dok su se stari i mladi 
natezali o tradiciji i modernosti, narodnoj i koz- 
mopolitskoj književnosti, o slobodi stvaranja i 
umjetnosti radi umjetnosti, F. R. — Ferdo Rožić 
odmjereno, ali vrlo pronicavo konstatuje prije 
svega, da je borba starih i mladih na krivom 
putu, da je negativna, i tom je prigodom s pra- 
vom predbacio katoličkoj javnosti u Hrvatskoj, 
da se ne stara, koliko bi morala, oko stvaranja 
kršćanske književnosti i kršćanskih književnika. 
Jer stari, koji su u većini pristajali uz kršćansku 
nauku, zaludu su pobijali ideje i rad mladih, ako 
ne misle na stvaranje pozitivne, kršćanske knji- 
ževnosti i umjetnosti, ako ne stvaraju kršćanske 
književnike. To osnovno mišljenje Ferde Ro- 
žića znači, da je on već tada, prije pojave kato- 
ličkog pokreta kod Hrvata, na istoj osnovnoj 
crti s kasnijim katoličkim đačkim pokretom, 
koji je išao zatim, da dade djela, koja će biti 
odraz narodne, kršćanske duše, a nije se zado- 
voljio samom kritikom djela i misli modernista 
i naprednjaka. G. Rožić je u čitavoj svojoj dje- 
latnosti radio u tome smjeru: i kao urednik Dru- 
štva sv. Jeronima i kao urednik Hrvatske Pro- 
svjete. Novi preporodni duh, da ga tako nazo- 
vem, kod mladoga pisca osjećamo već i u na- 
slovu članka: Poezija na socijalnom 
polju. Mladi pisac iznosi zapravo svoj pro- 
gram za budući književni i kulturno-prosvjetni 
rad. On se nije zaustavio samo na ocjeni borbe 
mladih i starih, na zahtjevu za kršćansku knji- 
ževnost i umjetnost, nego je postavio i riješio 
i jedno drugo pitanje, koje začudo u to vrijeme 
književnih borba nije gotovo nijedan borac 
pravo postavio, a još manje riješio: mladi F. R. 
postavlja pitanje, kakav smjer mora vladati u 
našoj književnosti i umjetnosti, pa odgovara, da 
i obzirom na našu prošlost i značaj naše narodne 
duše i naše suvremene potrebe nama najviše od- 
govara idealizirani realizam, tj. naša književnost 
i umjetnost mora iznositi vjerno naš život, crtati 
naše nevolje i neprilike, našu radost i veselje, 
ali to davanje našeg, hrvatskog života u knji- 
ževnosti i umjetnosti ne smije biti samo sebi 
svrhom, nego mora uvijek imati za cilj moralno 
i prosvjetno jačanje našega naroda, dizanje nje- 
gove otporne snage. 

Tim osnovnim načelima ostao je Ferdo Rožić 
vjeran sve do današnjeg dana: sav njegov knji- 


ževni i prosvjetni rad kretao se u duhu tih pro- 
gramatskih načela, koja je izložio još godine 
1898.; u duhu tih načela on je okušao svoje snage 
na raznolikim područjima književnog i prosvjet- 
nog rada, koji i po svojoj opsežnosti i po svome 
značenju lijepo uokviruje i potpunjuje golemi 
prosvjetni i književni rad hrvatskih katoličkih 
svećenika. Sam popis njegovih vjersko-moral- 
nih rasprava, književnih i umjetničkih kritika i 
rasprava, poučnih članaka za puk i inteligenciju, 
izvornih književnih radova, predavanja i konfe- 
rencija opsezao bi, kad 'bi ga ovdje u cijelosti 
iznijeli, nekoliko stranica ovoga lista. 

Započevši svoj književni rad kritikom Ferdo 
Rožić je ostao aktivan u kritici punih dvadeset 
godina — rijetka izdržljivost u tomu inače kod 
nas nezahvalnom poslu. Kao čovjek široke knji- 
ževne i opće naobrazbe te kao odličan pozna- 
valac stare, klasične literature on je u svoje kri- 
tike unio širinu gledanja, miran i dostojanstven 
ton, ali isto tako potrebnu odlučnost i iskrenost. 
Pomno prati našu domaću književnost, osobito 
glavnija djela, ali isto tako brižno ocjenjuje 
kazališna djela stranih pisaca. On se međutim ne 
zaustavlja samo na književnoj kritici: ulazi i u 
druga umjetnička pitanja, naročito slikarska, i 
prvi kod nas upozorava na pr. na značajke Van- 
kina slikarstva (rasprava o Vankinu impresio- 
nizmu izašla je u »Hrvatskoj Prosvjeti«, koju je 
F. Rožić uređivao punih pet godina). Vjeran 
svome naziranju, da umjetnost i književnost 
moraju biti odraz narodne duše, ili kako bi sada 
modernije rekli, narodne skupnosti (kolektivi- 
teta), Ferdo Rožić proučava i pitanje našeg po- 
sebnog stila u graditeljstvu. Po naravi miran i 
susretljiv, kad osjeti, da se u naš javni život 
uvode načela strana našoj narodnoj duši, on 
ulazi i u polemike. Bilo je ljudi, koji su bili u 
polemici oštriji i duhovitiji, nekoji su prigova- 
rali, da je popustljiv, ali mi imamo vrlo malo 
mirnijih i dostojanstvenijih književnih polemika 
od njegovih. Nema tu nepotrebnih ličnih napa- 
daja, prazna natezanja, podmetanja. Kakav je i 
u privatnom životu, takav je i u polemici: istino- 
ljubiv, susretljiv, otmjen, ali ujedno i odlučan. 
Između njegovih književnih kritika i osvrta ra- 
zasutih po »Katoličkom Listu«, »Hrvatstvu«, 
»Novinama«, »Hrvatskoj Prosvjeti« neka pri- 
mjera radi bude spomenuta samo njegova oveća 
studija o književnom radu dra Velimira Deže- 
lića st., koja je sve dosada najpotpuniji prikaz 
rada ovog plodnog hrvatskog književnika. 

Novi predsjednik Hrvatskoga Književnoga 
Društva sv. Jeronima nije pisao samo kulturno- 
prosvjetne članke i književno-umjetničke kri- 
tike i prikaze, nego je i sam aktivni književni 
stvaralac. On pjeva pjesme (zbirka »Pjesme« 
izašla je g. 1905.), piše pripovijesti (mnoštvo 
je njegovih pripovijesti i novela razasuto po raz- 
nim listovima, posebno su izašli »Ratni drhtaji«), 


247 


napisao je drame »Gaj dolazi«, »Posljednji dani 
cara Dioklecijana«, »Sin« itd. Zasebno mjesto u 
njegovu književnom radu zauzimlje djelo »Ave 
Victor«, koje je pred dvije godine izdalo Dru- 
štvo Sv. Jeronima. Zvonkost jezika, smisao za 
veličanstvene slike, visoki zanos i zamah uz 
mnoge druge odlike daju tom pjesničkom djelu 
posebno mjesto u našoj književnosti. Da ono nije 
naišlo na onakav prijem u našoj javnosti nije 
njegova krivnja, nego psihološko raspoloženje 
javnosti, koja je danas vrlo daleko od ovakve 
vrsti poezije. »Ave Victor«, po formi ep, iako 
zapravo nije ep, po vanjskoj formi ne prija su- 
vremenom čitaču, koji ne voli težu arhitektoniku 
djela, niti je osobito sklon djelima, koja nijesu 
spojena najuže s njegovim teškim dnevnim ži- 
votom, ali zato ovo djelo stječe odane čitače kod 
ljudi, koji vole poeziju velikih zanosa bujne i 
patetičke riječi, što pokazuje između ostaloga i 
ocjena, koja je ovih dana izašla u »Hrvatskoj 
Smotri« od g. K. Šegvića. 

Obilni književni rad dra Ferde Rožića zaslu- 
žuje i ozbiljni prikaz i ocjenu. Dosada* na žalost 
nitko nije pokušao da dade vjeran i potpun pri- 
kaz njegova rada. Međutim potanji prikazivač 
njegova kulturnog i književnog rada morat će 
konstatovati, da je Rožić u svome književnom 
nastojanju i djelovanju, tako opsežnu i obilatu, 
uvijek ostao vjeran svome programu iz mladosti. 


Proljeće na selu 

Spjevao Ferdo Rožić 

Prokapaše suhe strehe, 
protekoše smrzli jarci, 
poskakaše poljem djeca, 
izađoše nadvor starci. 

Dunuo je topal vjetrić, 
a iz topla negdje kraja, 
gdjeno uvijek sunce svijetli, 
gdje se rosom cvijet napaja. 

Dunuo je, pa se šulja 
oko grmlja, granja tanka, 
pa ga trese, pa ga budi 
iz preduga zimska sanka. 

Dunuo je lak i mlađan — 
mladošću mi puni žile; 
dunuo je čil i snažan — 
jakosne mi diže sile. 

Dunuo je, pa ugađa, 
lice gladi, srce sladi — 
neka, vjetre! neka, neka : 
rijetko tko seljaka gladi 1 

MORNARI NA IZLETU U EOIPTU ciklusa »Seljančice«, »Danica« iz fod. 1915. 



U SVETOJ GODINI 

pogled je cijeloga svijeta uprt u bijelu po - 
javu Namjesnika Kristova u Vatikanu. Zato 
uzmite i pročitajte knjigu 

/ive vici om 

Pobjedni slavospjev, Što ga je u Širokoj epskoj 
formi ispjevao dr Ferdo Rožić. Pjesničko 
djelo jedino svoje vrsti u hrv. književnosti i 
Cijena 30 Din Uvezano 40 Din 

HRV. KNJIŽEVNO DRUŠTVO SV. JERONIMA 
ZAGREB, TRG KRALJA TOMISLAVA BROJ 21 


Njegov idealizirani realizam — to je bio program 
nesamo književni nego i narodni, to je smisao 
pravog patriotizma: biti uvijek osjetljiv prema 
narodnim potrebama, razumjeti njegove težnje 
i snove, radovati se njegovim radostima, boriti 
se protiv njegovih nevolja. To je bio program, 
koji će kod nas zadržati trajno svoju vrijednost 
i aktuelnost, i biti najljepši i najpotrebniji pro- 
gram, koji može postaviti hrvatski književnik, 
a novi predsjednik Jeronimskoga Književnoga 
Društva je tomu programu bio uvijek vjeran, 
i svi prijatelji Društva sv. Jeronima žele, da u 
tome duhu vodi uspješno ovo naše najveće 
kulturno društvo mnogo, mnogo godina, da uz- 
napreduje još sjajnije i da ispuni u još većoj 
mjeri one nade, koje se u tu instituciju stavljaju. 
A to će i moći pod predsjednikom ovako visoke 
književne kulture. 

NOVI AMERIČKI 
PREDSJEDNIK 
F R A N K L I N 
ROOSEVELT 
nastupio je 4. ožujka 
svoju predsjedničku 
službu. Dosadašnji 
predsjednik Hoower 
mu je predao vlast, 
iselio se iz Bijele Kuće 
u Washingtonu i povu- 
kao se u privatni život. 
Novi predsjednik Ro- 
osevelt imao je već 
prvi dan velike pote- 
škoće. Sazvao je par- 
lamenati proglasio mo- 
ratorij, jer je prijetila 
golema financijska ka- 
tastrofa. Vidjet ćemo, 
da li će Roosevelt mo- 
ći izvući Ameriku iz 
teške gospodarske 
krize. 

Lijeva slika : BIJELA 
KUĆA, u kojoj ame- 
rički predsjednik ure- 
duje i stanuje 
Desna slika: 
PREDSJ E DN I K 
ROOSEVELT 



Oleupljač knfiževnil) snaga 

Napisao 2>r Josip Anđrić 


Hrvatsko Književno Društvo sv. Jeronima ubraja se 
po svojim počecima, po svom značenju i važnosti u na- 
šem kulturnom životu u red onih narodnih ustanova, u 
koje se ubraja Matica Hrvatska i Jugoslavenska Aka- 
demija znanosti i umjetnosti. Iako je Jeiomimsko Dru- 
štvo na prvi pogled tek nakladna ustanova za izdavanje 
štiva namijenjena širokim narodnim slojevima, ona je 
ujedno i organizacija književnika i organizacija čitača, 
r to 'baš u prvom redu organizacija čitača i pisaca, a 
izdavačko djelovanje tek je rezultat te organizacije, 
sredstvo, kojim ta organizacija postizava svoj cilj. Orga- 
niziranih 75 tisuća hrvatskih čitača i nekoliko stotina 
suradnika, koji perom djeluju na jeronimskom polju, 
pokazuju već samim svojim brojem veličinu i važnost 
onoga, što ta kulturifa ustanova već 65 godina neumorno 
gradi i stvara. 

Kad imamo na umu tu primarnu zadaću Jeronimskoga 
Književnoga Društva, da bude u prvom redu organiza- 
cija pisaca i čitača, onda treba reći, da se, kada je došlo 
vrijeme, da se na čelu toga društva provede promjena 
u oiso-bi predsjednika, doista nije mogla ni zamisliti 
zgodnija i pozvanija ličnost za to časno mjesto, nego 
što je to dr Ferdo Rožić, novi predsjednik Društva sv. 
Jeronima. Dokazuje to najbolje ono njegovo djelovanje, 
koje je on razvijao punih 14 godina kao urednik tog 
istog društva i preko 5 godina kao urednik »Hrvatske 
Prosvjete«, najstarijeg i najsoliđni.jeg današnjeg hrvat- 
skog književnog časopisa. 

Urednička aktivnost dra Ferde Rožića, kako se ona 
pokazala u ono 14 godina njegova uredničkog djelo- 
vanja, može se karakterizirati ukratko ovako: širok 
program za neprestano pokretanje naprijed, podizanje 
književnog i umjetničkog niveaua, okupljanje što većeg 
broja književnih snaga te poticanje i pomaganje knji- 
ževnoga stvaranja. U tom je dao smjer i svem daljnjem 
razvoju Jeronimskoga Književnoga Društva i »Hrvatske 
Prosvjete«. 

Prije uredničke ere Rožićeve bilo je oko Društva sv. 
Jeronima okupljeno vrlo malo suradnika. Bilo je i tada 
dobrih pisaca, koji su surađivali u jeromimskim iizda- 
nj'ma, pače i prvaci među hrvatskim piscima (kao Še- 
noa, Novak, Trnski itd.) javljali su se i na jeronimskom 
polju, ali pravih svojih pisaca imalo je to književno 
društvo malo. Tek Ro-žić počinje više misliti na to, da 
oko Društva sv. Jeronima okupi i veći broj pisaca. 
Treba samo prolistati »Danice«, što su izašle za njegova 


uredništva, pa da se vidi, kako se javljaju redom sve 
noviji suradnici. A program, što ga je razvijao u »Vje- 
sniku Društva sv. Jeronima« kroz punih 5 godišta, sam 
po sebi pokazuje, kako je Rožić za izvedbu tog tako 
opsežnog programa računao i na velik broj surad- 
ničkih sila. Nakon te i takve Rožićeve jeromske ured- 
ničke ere logički je slijedilo sve ono, što je — nakon 
što je on sam sebi predestinirao nasljednike u tom 
poslu — kasnije na jeronimskom polju izvedeno. 

Kako je Rožić u isto vrijeme bio i urednik »Hrvatske 
Prosvjete«, književnoga časopisa Kola Hrvatskih Knji- 
ževnika, po njegovoj je osobi zapravo bila postavljena 
živa veza između Jeronimskoga Književnoga Društva i 
Kola Hrvatskih Književnika, veza, koja je kasnije bila 
u punom opsegu pojačana. »Hrvatska Prosvjeta« postala 
je pod Rožićevim uredništvom nesamo časopis, koji je 
uživao opći ugled, nego je ona i vršila glavnu ulogu 
*>nog okupljanja književnih snaga, koje je za Rožića 
kao urednika širokih pogleda i poteza bilo tako zna- 
čajno. 

Dvanaest punih godina prekinulo je taj rad dra 
Ferde Rožića. Okupljanje književnih snaga je u nje- 
govu smjeru nastavljeno, i danas, kada se on vraća stu- 
pajući na čelo najjače hrvatske književno-prosvjetne 
ustanove, nema sumnje, da će okupljanje književnih 
snaga oko Društva sv. Jeronima, što ga je on započeo 
i što je iza njega nastavljeno, biti opet najjača značajka 
njegova vodstva. A znajući, da književno-izdavačko dru- 
štvo ne može ni misliti na napredak, ako se oko njega 
ne oikupi što više književnika, vidimo, kako je dr Ferdo 
Rožić kao okupljač književnih snaga upravo providen- 
cijalno došao na sadašnje svoje časno predsjedničko 
mjesto. 

lltlllllllllllllllllllllllllUlllllllllllllllllllllllllllllllllllllllllllllll 

ZA USKRSNE ČESTITKE 

upotrebljavajte UMJETNIČKE RAZGLEDNICE 

SV. JERONIMA te pomozite i tim načinom akciju 

Kuće Dobre Štampe, kojoj pripada i „Obitelj* 

12 komada 10 Dinara 

KUĆA DOBRE ŠTAMPE 

ZAGREB, TRG KRALJA TOMISLAVA 21 

POVIJEST ŠEĆERA 


NAPISAO Ml JO FILAJDIĆ 


Poznato je, da su naši pradjedovi u najdavnije 
doba oslađivali jelo medom. Nije bilo ništa za 
njih slađe od meda. Nisu dakle poznavali šećera, 
koji je slađi od meda. Pričalo se samo, da ima 
jedna trava na svijetu, pa ljudima daje — med! 
(To je dakako šećerna trska). No gdje da je 
dobiješ? 

Onda su u Evropi čuli za neku slatku tvar, a 
zvala se saharon. Potjecala je iz Azije. Prodavali 
su je za vrlo skupe novce. Arapi su donijeli še- 
ćernu trsku u Evropu i zasadili je u južnim kra- 
jevima Španije i Italije, ali tu se slabo udoma- 
ćila. Kad se razvila trgovina šećerom, dadoše mu 
ime »med iz Arabije i Indije«. 

Saharon je prema tome prvi oblik šećera, koji 
je počeo i u Evropi zamjenjivati med, a bio je 
poznat kao tvar slađa od meda. U prvo vrijeme 
bilo je malo saharona. Služio je samo za lijek ili 
sam ili pomiješan sa gorkim sokovima. Samo bi 
kraljevi i veliki bogataši mogli doći do te slatke 
robe. Siromasi su se morali zadovoljiti pričanjem 

0 saharonu, kao na priliku što imademo danas 
slučaj sa radiumom, gorskim suncem, ultraviolet- 
nim zrakama i — dukatima! 

Istom pod konac staroga vijeka pojavljuje se 
na evropskom tržištu šećer. Prvi su majstori še- 
ćera bili Kinezi. Oni su za nj znali već 2000 go- 
dina prije Kristova rođenja. U Istočnoj i Južnoj 
Aziji i danas raste divlja šećerna trska, zato nije 
čudo, što baš odande potječu i prve vijesti o 
šećeru. 

Šećerna trska ima stabljiku poput našega kuku- 
ruza, no u srčiki ima mnogo više slasti od kuku- 
ruza. Dosta je stabljiku šećerne trske stisnuti, 
već iz nje curi sladak sok. Puno takva soka naci- 
jede u posudu, ostave na suncu, da sok ishlapi, 
a zaostane tvrda tvar vrlo slasna okusa. Takav je 
bio prvi oblik šećera u trgovini. Mnogo kasnije 
naučili su ljudi i da ga čiste ili rafiniraju. 

Od Azijata naučiše pomalo susjedi tu vještinu, 

1 tako se šećer širio sve dalje po svijetu, sve tamo 
do pred kojih 150 godina. A onda se umiješali 
kemičari u slatke poslove. Oni su pokazali, kako 
treba priređivati šećer ljudima za upotrebu. 

Iz Evrope prenesena je šećerna trska (što je 
donesoše Arapi u Španiju) čak u novi svijet preko 
Oceana. To je bilo krajem 15. stoljeća u doba 
otkrića (Krištof Kolumbo g. 1493). 

Tko ne bi uzgajao tako valjanu biljku, kao što 
je šećerna trska? Grozničavo se raspitivalo o njoj 
i kako se uzgaja, i kakvu zemlju traži i t. d. Ali 
se pokazalo, da Evropa nema onako prikladnih 
krajeva, kakvi su potrebni šećernoj trski, a Ame- 
rika se istakla. Tamošnje kolonijske zemlje u 
žarkim krajevima davale su svojim gospodarima 
velike količine priroda šećerne trske. Pa kad su 
odande stali dovoziti k nama tu robu, dadoše joj 
naziv: kolonijski šećer. Svijet se otimao o nj. 
Tako je to trajalo kojih 300 godina. Mnogi su 
se trgovci obogatili trgovinom te slatke robe. 
Mnogo je lađa sudjelovalo u prevažanju kolo- 


njskoga šećera, mnogo lađara na njima nalazilo 
u prevažanju kolonijskoga šećera dobru i vrlo 
unosnu zaradu. 

Ali jedna je bila mana šećera, a ta je — sku- 
poća. Zbog toga i nije sirotinja još mogla da ga 
onako primi kao danas. One količine kolonij- 
skog šećera nisu dostajale za sve veće potrebi. 
I da nije u stvar bio upleten najsilniji imperator 
povijesti, Napoleon Bonaparte, francu- 
ski car, početkom devetnaestoga stoljeća, tko zna, 
kako bi danas bilo. Baš tu počinje novi vijek 
»slatke« povijesti . . . 

* 

Jedna neugledna biljka, u kojoj imade malo 
šećernoga soka, stala je da se takmiči sa šećer- 
nom trskom. Bila je to blitva. Blitva ima više 
srodnica. Jedna je crvena. To je cikla. Druga je 
bijela kao sir. Toj velimo bijela »repa«. No ona 
prava jest šećerna blitva. Kažu joj i šećerna repa. 
To je najplemenitija blitva. Hiljade je godina 
rasla divlja po livadama i njivama, a da se nitko 
nije dosjetio da u njoj ima — šećera. Ali ipak je 
došlo i njezino doba. 

Bilo je to god. 1747., kad je berlinski »kemi- 
čar« po imenu Marggraf objavio svijetu, da u 
blitvi imade — šećera! Tada počinje zlatno doba 
blitve u službi čovječanstva. Iz njezina je soka 
naučio svijet praviti šećer jednak onomu od še- 
ćerne trske, u kojoj ga ima doduše više, jer se tu 
nalazi do 16%, dok ga u blitvi ima tek oko 5%. 

Otkuda će tako slaba slast blitve istisnuti še- 
ćernu trsku? 

U ono su vrijeme britanski trgovci zgrtali de- 
bele dukate za kolonijski šećer. Ali Napoleon 
odluči da uništi tu britansku trgovinu. On jedno- 
stavno zabrani kopnenoj Evropi trgovinu šećera 
sa nepokornom Britanijom! 

Znalo se, da šećera imade u blitvi, ali kako do 
njega? Svima je bilo poznato, da taj šećer za- 
ostaje finoćom za trskinim šećerom. Tvornice su 
počele praviti »domaći« šećer, ali uza sva nasto- 
janja ljudi se nisu zadovoljavali njihovim fabri- 
katom. Napoleon je došao na dobru misao. Po- 
zvao je tvorničare da izmisle bolji način proiz- 
vodnje šećera i da tako sasvim nadomjeste kolo- 
nijski šećer, što su ga Englezi prodavali. Kome 
posreći da to pronađe, Napoleon će ga odlikovati 
i oprostiti sviju državnih poreza za četiri i više 
godina. 

Svi evropski tvorničari i oni, koji su mislili da 
to postanu, počeše da se živo natječu i traže novu 
fabrikaciju šećera. Svak se htio obogatiti. Zbog 
toga su po svim evropskim zemljama počele 
nicati šećerane, u Francuskoj upravo kao gljive 
iza kiše. Naskoro se javi i Rusija, Njemačka i 
Češka. Te četiri zemlje za kratko vrijeme mogle 
su proizvesti toliko domaćega šećera iz blitvina 
soka, da ga je dosta bilo čitavoj kontinentalnoj 
Evropi. Tako je utučena engleska trgovina kolo- 
nijskim šećerom. 

KAKO JE CMUCA MACA A-MAO 

NAPISAO JERONIM KORNER 


»Oče, oče! Ja hoću jesti, hoću jesti! Već četiri 
dana nisam ništa jela. Zar zbilja želiš, da umrem 
od gladi?« 

Tako je očajavala četrnaestgodišnja Kineskinja 
zaključana u sobi, naprežući se iz sve snage da 
provali vrata čvrsto zatvorena. Vikala je već klo- 
nulim glasom. U dvorištu je sjedio njen otac. 
Njegovo je lice bilo nepomično, kao da je od že- 
ljeza. Oko njegovih usana zatitrao bi nekad bol, 
a njegove su se oči spremale na plač, no on bi 
brzo svladao svoje očinsko čuvstvo i sjedio dalje 
hladan kao mramor. A dijete je sve bolnije i 
bolnije zvalo svog oca. U onoj sobi, kojoj je 
prozor imao izgled u dvorište, nestajao je jedan 
život, mladi život, pun snage, pun nada i želj§ . . . 

»Oče! Smiluj mi se! Zar ne čuješ glas svoje 
kćeri? Zar ti nemaš srca, ti moj otac?« 

Riječi su ga te malo pomalo svladavale i htio 
je da popusti, ali tad se sjeti svetog cilja, koje 
je imalo to umiranje, i on ponovo postade hla- 
dan i tvrd. Na sve bolnije i bolnije dozivanje on 
htjede da pođe, da ne mora slušati vapaje svog 
djeteta, ali ipak ostade. Htio ju je osokoliti. 

»A-mao, ti se strašno vladaš. Zar ne znaš, što 
sam odlučio, kad je stigla vijest o smrti tvog u 
ratu poginulog zaručnika? Da, ti moraš da mu 
budeš drugarica i u smrti, jer tako ćeš doći u red 
onih vjernih žena, o kojima su pokoljenja sa- 
njala. Bit će to djelo, koje će cijeli svijet hvaliti. 
Na taj ćemo način dostojno proslaviti naše pređe. 
Tvoji roditelji postat će slavni. Ja to radim za 
tvoje dobro, a ti me koriš i predbacuješ mi.« 

Tako je govorio otac, hrabar član porodice 
Wang. Premda je silno volio malu A-mao, on je 


želio, da se njenom smrću oda hvala Konfuciju, 
kineskom idolu. Konfucijeva vjera naime zahti- 
jeva bezgraničnu vjernost vjernika. Ona je tako 
surova, da traži smrt onoga zaručnika, ,koji je 
preživio svog druga. Vrlo su rijetki slučajevi ta- 
kve žrtve, ali Wang je htio junaštvo, koje će 
proslaviti ime njegova roda. 

Majka male A-mao mnogo je trpjela. Njeno • 
se srce kidalo za svakim zovom zasužnjena dje- 
teta. Koliko je molila i preklinjala starog Wanga, 
da prekine strašnu torturu njihove kćeri, ali 
uzalud. Najzad, kad se nije dao nikako nago- 
voriti, predložila je, da se dade djetetu otrov u 
vinu, da barem ima laku smrt, koja nikako i 
nikako nije htjela svojim srpom da pokosi taj 
nježni cvijet, tu bijelu, krhku Uliju. 

»To je nemoguće,« odvratio je otac. »Prema 
običaju obavijestio sam mandarina, da moja kći 
hoće da umre kao vjerna žena. Kad bude u ago- 
niji, doći će svećenik da upali tamjan i žrtvu po- 
lije vinom. Pozdravit će je tri puta. Kakva će to 
biti nama čast! Ako opazi, da je umrla od otrova, 
otkazao bi svečane ceremonije.« 

Dakle dogodilo se sve po želji hrabrog starog 
Wanga, istinskog obožavatelja Konfucija. Smrt 
je konačno došla, jer mala A-mao nije smjela 
da živi. Došli su k njoj Konfucijevi svećenici, 
dostojanstvenici. Oko njena odra obavile su se 
velike, svečane pobožnosti. Njen otac je bio bez- 
granično sretan, što će se njegovo ime proslaviti, 
a majka se radovala i plakala za svojom kćer- 
kom ... A mala A-mao ležala je sa smiješkom na 
svom bijelom, blagom licu. Taj smiješak imao. je 
nešto sveto u sebi. Kao da je opraštao . . . 


IZRAZ LrICA U ŽIVOTINJA 

K slikama na strani 263. — Napisao T. Krist! ć 


Sigurno ste već kadgod opazili, da pogdjeki 
čovjek ima u svome licu nešto slično sa kojom 
životinjom. Nije rijetko, da čovjek ima izraz 
buldoga ili kakve ptice. No možemo stvar i okre- 
nuti pa kazati, da često na životinjskome licu 
vidimo neki izražaj ljudske fizionomije. 

Pogledajmo slike iz raznih zooloških vrtova 
(koje se nalaze na str. 263). 

Eno vam žirafe-afričke, stepske dame. Zar 
ona prva (desno na slici) nije ponosno digla nos 
kao mnoga gospođica, kojoj je sve osim nje 
nisko i maleno. Pa i pravo je, jer žirafa gleda sa 
visine od 6 metara. A njezina družica 'iza nje, 
zar ne sliči na ostariju gospođicu, koja tobože 
ravnodušnih očiju gleda da nanjuši štogod o 
drugima, a uzdignuta uha nastoji da čuje kakvu 
intrigu! Inače je ta ponosna životinja vrlo dobre 
naravi, pa mnogo koristi i drugima, s kojima se 
udružuje: nojevima, zebrama i antilopama. Upo- 
zorava ih naivne na opasnost, koja se približuje, 
a lako je primijeti sa svoje visine. Pogledajte 
njenu družicu — lađu pustinje: devu sa njenim 


mladim. Zar stara nema neki izraz nepovjerenja, 
i opreza, a mlado izraz plašljive dječije rado- 
znalosti? 

Zar tuljan udobno izvaljen ne sliči na staroga 
gospodina, koji poslije dobroga objeda želi imati 
svoj mir? 

Malene očice nilskoga konja ili vodenkonja, 
koji viri iz vode, pokazuju nam lukavost, kao da 
kažu: »Moje me staračko iskustvo uči, da budem 
oprezan.« Debelokožac je to, čija 2 cm debela 
koža može da odoli i težim nasrtajima nepri- 
jatelja. I on živi u Africi, po jezerima i barama 
južno od saharske pustinje. Nekada je živio u 
Nilu, pa su ga zato bili nazvali nilskim konjem. 
Hrani se također travom, ali je opasan životi- 
njama ii samome čovjeku. Dug je do četiri i pol 
metra, a znade biti težak do 3000 kg. 

Na koncu eno i šarene zebre. Kod nje ne vi- 
dimo nikakva posebna izražaja, ali nas ona svo- 
jim šarenim odijelom sjeća na modernu damu, 
koja svojim šarenim, napirlitanim haljinama želi 
da na sebe svrati pažnju. 

Francuski 

napisao CQampol 


»Manuel će me dopratiti do jednoga sela u bli- 
zini Ortheza, gdje stanuje moja stara dojkinja i 
kod koje sam bila, dok sam bila mala. Ta će me 
sakriti za tih osam dana.« 

»Mislite li, da se možete pouzdati u Manuela?« 

»Ta na koga sam se drugog mogla obratiti? 
On me nikad nije izdao. Jedina je opasnost, da 
ne podlegne piću. No on mi je obećao, da će se 
cijelu noć uzdržati.« 

»Samo ako napast ne bude prevelika,« šapne 
Pavao i ustane, jer je u taj čas udarac na kineski 
bubanj dao znak, da gosti pođu k večeri. 

»Još jednu riječ, gospođice!« tiho će Pavao. 
»A komu da nakon toga predam vaš novac?« 

Ona se časak zamisli pa odgovori: 

»Moj 'brat mi je jednom rekao, da se u slučaju 
kakve potrebe obratim na nekoga Choulina, jav- 
nog bilježnika u ulici de Bellechasse. Budite dakle 
dobri, predajte njemu novac. Čim budem puno- 
ljetna, prijavit ću se kod njega, ako Bog da, da 
se domognem slobode.« 

Pavao se naglo udalji, jer je ugledao Sancha, 
koji se vraćao s barunom. 

»K stolu, gospođe i gospoda!« vikne Madžar. 
»Svaka kraj svoga kavalira!« 

Na jednom se kraju stola našao Pavao s Auro- 
rom, a na drugom je kraju Sancho sjeo do Fra- 
njice. 

»A što je s don Manuelom?« dobaci netko. 
»On nema sreće u dama. On nema susjede.« 

»To je nepravedno!« netko će drugi. »To se 
ne smije dopustiti.« 

»Neka sjedi uz gospodu Šampanjku!« reče 
Sancho nasmijavši se glasno i pružajući Manuelu 
bocu šampanjca. »To je za Manuela najljepše 
društvo.« 

Cijelo društva prasne u smijeh na tu dosjetku. 

»Hvala, nisam žedan,« izjavi Manuel. 

Nova bura smijeha bila mu je odgovor. 

»Manuel nije žedan!« reče Sancho i nalije mu 
punu čašu šampanjca. »Deder, pij žurno! Vidiš, 
da će ti šampanjac isteći!« 

»Dižem čašu u zdravlje naših gospođa i go- 
spođica!« nazdravi Madžar galantno. 

Manuel primakne usne k čaši, ali u taj čas mu 
se sretne pogled s Franjičinim očima, i on spusti 
čašu opet na stol. 

»Moj je brat sigurno učinio zavjet trijeznosti!« 
poviče Sancho, koji ga je pomno promatrao. 


(NASTA VAK) 

»Donesite mu vrč vode!« 

»Ja ću ti je izliti na glavu!« promumlja Ma- 
nuel kroz zube smrknuvši obrve, da je Sancho 
ušutio. 

Posljednje se riječi njihova razgovora izgu- 
biše u općoj buci. Jelo se, pilo, smijalo. Pavao 
je sebi prvi put postao svijestan goleme razlike 
između društva doista plemenitog i ovoga dru- 
štva bogataša, koji se jagme samo za zabavom, 
za užitkom. U sebi je oćutio odvratnost prema 
tim mladim djevojkama, koje su nalazile zabavu 
u neslanim šalama, što su tu padale. 

»Kako ste smiješan!« govorila mu je Aurora. 
»Čemu se drugi smiju, to vas ne zabavlja. Baš 
ste kao Franjica, koja je isto tako ozbiljna. Kod 
muškarca je to sto puta smiješnije!« 

»Ali ipak manje, nego kad je žena bez stida.« 

»Ah šta! Sad je cijeli svijet bez stida. To je 
tako u modi.« 

»To je prostačka moda.« 

»Manino se toga! Dosadan ste s takvim raz- 
govorom. Nisam došla slušati prodike!« 

»Možda vam to, gospođice, ne bi škodilo.« 

Aurora pocrvenje te će ujedljivo: 

»Moja me je mama posve dobro odgojila. 
Mnogo sam putovala, mnogo čitala i znam mnogo 
više nego vaše djevojčice, koje u zavodima ča- 
snih sestara moraju svaki dan u školu.« 

»Posve sam uvjeren o tom, gospođice,« Pa- 
vao će, samo da suzbije njenu zlovolju. »Pri- 
čajte mi malo, što sve znate!« 

Aurora se smiri i stane pripovijedati, kako je 
proputovala Ameriku i zemlje zapadne Evrope, 
kako govori pet jezika, zna pjevati, jahati na 
konju, plivati, čitati romane i koješta drugo, pa 
će sa zadovoljstvom: 

»Zar to nije za moje godine dosta?« 

»Dakako. Čini mi se, da imate 11 godina.« 

»Jedanaest i po.« 

»Sigurno idete nekamo i na vjeronauk?« 

»Na vjeronauk?« razrogači ona oči. »Ne! Ma- 
ma doduše ide nekad u crkvu, ali veli, da vjera 
samo smeta čovjeku, da ne čini sve ono, što bi 
htio. A što vi držite o vjeri?« 

Na to nenadano pitanje Pavao se lecne. Ne bi 
htio priznati, da nema mnogo više vjere od Auro- 
rine majke. Čas nato reče: 

»Ja sam katolik, ali hvala Bogu, da ima mnogo 
ljudi, koji su bolji katolici nego ja.« 


PPOCJECE 


roman slavne norveške spisateljice S'grid Undsed, izlazi 
još ovo g mjeseca u posebnom izdanju Knjižnice Dobri 0 
Romana kao knjiga Cijena 60 Din. Za pretplatnike 40 Din 

ZA HODOČAŠĆE U SVETU ZEMLJU, 

koje će poći u srpnju iz naših krajeva, uz cijene od 4.300 Dinara 
7.90C Dinara i 12.500 Dinara, prima prijave najkasnije do 1. svibnja 

JERONIMSKI PUTNIČKI ODBOR 

Zagreb, Trg Kralja Tomislava 21 


Sam se snebio nad tom svojom ispoviješću 
vjere. Sad je tek razumio, zašto mu je cijelo to 
društvo tako prazno i odvratno. Svim je tim mu- 
ževima i ženama manjkalo to, na čem počiva 
čast čovječanstva, u čemu je snaga i plemenština 
ljudskoga karaktera: misao na Boga, bez koje je 
život puka komedija, čovjek puka životinja, a 
čestitost prazan zvuk. Pa kad se od svih tih lako- 
umnih stvorenja, koja nisu vjerovala ni u što 
do li u svoju zabavu, Franjica razlikovala kao 
neko više biće, koje je budilo štovanje i srdačne 
osjećaje i u takvom sebičnjaku, kao što je bio 
Pavao — nije li to dolazilo od njena kršćanskog 
odgoja, od njena vjerskog osvjedočenja, koje ju 
je činilo sličnom anđelima? Jest, ona je tu jedina 
prava žena, govorio je sam sebi, a sve druge su 
samo lutke bez duše! 

Uto ga prekine u mislima Aurora: 

»Gle, nisam znala, da ste i nekakav pobožnja- 
*ković. Baš posve kao Franjica. I ona bez pre- 
stanka misli na Boga, kad je tužna, i. moli mu se, 
da je brani. Ali on je ne će obraniti!« 

»Odakle to možete znati?« 

»Eto znam, da Bog ne će zapriječiti, da Sancho 
i naša mama učine, što kane. Prekosutra, zapravo 
već sutra, jer je već prošla ponoć . . .« 

Pavao se sjeti, kako je već blizu opasnost, koja 
prijeti Franjici, i kako je nesigurna nada, da će 
joj uspjeti iz nje umaći. Aurora mu opazi na licu 
promjenu pa doda gledajući ga zlobno: 

»Ali ne, sad vam još ništa ne ću reći! Imam pre- 
velik tek na ribu s majonezom. Recite, neka mi 
donesu ribe i dosta majoneze!« 

Međutim je buka u dvorani bivala sve veća, 
govor sve bučniji, smijeh sve glasniji. Manuel 
sve dosad junački se držao. Ali oko njega se 
spremala urota. Lijepa Američanka, koja je sje- 
djela kraj Madžara i kojoj je taj nešto šapnuo 
u uho, nalije čašu vina, okrene se i pruži je Ma- 
nuelu sa zavodljivim smiješkom: 

»Ovo je vino kralja Henrika, pa mi sigurno ne 
ćete dati košaricu u ovoj domovini dvorskih vi- 
tezova!« 

Manuel nije mogao ljepoticu odbiti, primi čašu 
i iskapi je do dna. 

»A sad od mene! Sad od mene! I mene ne smi- 
jete odbiti!« saletiše ga nato druge. 

Manuel primi drugu čašu već lakše od prve. 
Čelo mu se stalo vedriti. Izbjegavao je od Fra- 
njičinih pogleda, te ga je malo pomalo njegova 
strast svladala tako, da je sipao u sebe čašu za 
čašom kao stroj. Nije trajalo dugo, kad poče 
Manuel brbljati svakakve besmislice. 

»Aha, sad ga čujte,« reče Aurora sa smijehom, 
»kakve će sve ludosti izreći!« 

Pavlovo čelo oblije hladan znoj, kad je pomi- 
slio, što će sada biti s Franjicom. Ona međutim 


upotrijebi .jedan zgodan čas, priđe Manuelu i 
zovne ga, da pođe. On se, vičan da je sluša, 
okrene, htjede ustati, ali pade opet na stolac. 

»Ta pusti ga!« reče Sancho slij ežući pod- 
rugljivo ramenima. »Zar ne vidiš, da je pijan?« 

»Ja nisam pijan!« usprotivi se Manuel i opirući 
se s obje ruke teško o stol htjede se dići. Ali noge 
mu se iznevjeriše, te pade na pod. 

Franjica problijedi. Uto pritrčaše sluge, dignu 
Manuela i odvedu ga u kut, a domaćin mu dade 
nekoliko kapljica tekućine Pick me up, te se više 
nitko nije za nj brinuo. 



ŠVEDSKI KRALJ OUSTAV 
na svom putu po Evropi posjetio je Njemačku i Italiju 


»A čim ćemo se sada zabavljati?« upita Ma- 
džar sučući svoje duge brčine. 

»Hoćete li, da vam nešto pjevam?« javi se 
usred općega šuma Aurora. 

»Izvrsno! Jest, neka pjeva!« 

S majmunskom vještinom uspne se ona na 
stol, a oko nje se skupi krug slušača. I imitira- 
jući kretnjama mimiku pjevačice posljednje 
vrste stane krivim glasom pjevati neki šlager 
s tako besramnim tekstom, da je to moralo biti 
odvratno svakom, tko ima iole ukusa i stida. Ali 
mjesto toga ti su slušatelji, vični na pikanterije, 
oduševljeno pljeskali. 

Zgadivši se nad tim, kako se mogla naći mati, 
koja je tako odgojila svoje dijete, Pavao se 
udalji želeći od sveg srca, da Franjici uspije bi- 
jeg, za koji je nažalost bivalo to manje nade, 
što je vrijeme većma odmicalo. Sancho je ljubo- 
morno pazio na svaki njezin kret. (Nastavit će se.) 

NAPISALA 
SI DA KOŠUTIĆ 


MIMOZA SA SMETIŠTA 


Svakog si je dana mogao vidjeti na ulici, pred 
starom kućom sa nagnutim zidom i nepravilnim 
prozorima sa raspucanim staklom. Zimi je na 
ponekom prozoru zamjenjivao staklo tvrdi smeđi 
papir. Tad je Elica već iz daljine lako prepoznala 
svoja dva prozora i po osvijetljenju znala, je li 
kod kuće otac ili .mati ili oboje. Kad bi se naime 
vratio otac, trebalo je svjetiljku ugasnuti, da je 
pijan ne vidi i ne razbije. Onda se on u tami do- 
vuče do kuta, baci se na postelju i zaspi. Ako bi 
majka bila sama, svjetiljka je gorjela ponad sa- 
mog štednjaka, uz koji se vrzla majka, i njenu 
je sjenu bilo vidjeti, kako se pomiče te pravi 
tamu na prozoru. 

Posve su drugi znaci bili, kad su oboje kod 
kuće, a otac nije pijan. Znaci ne za oko, ali zato 
za uho. Trebalo je samo pristupiti malo bliže. 
Iz podrumskog bi stana dopiralo treskanje, hrska- 
nje, jauk, kletva, udarac i — napokon tišina. 
Elica je znala, što se tad zbiva. Pa makar bi se 
skoro zatim pojavio otac na uličnim vratima, 
osvrtao se na sve strane i sumnjivo se zagledao 
u klupko djece te viknuo: »Gabrijela!«, ona se 
pritajivala, šutjela i uzmicala natraške oslanja- 
jući se na drveni plot, koji se vukao uzduž čitave 
ulične strane. Oči su joj tad narasle, bile nepo- 
mične, vilice joj podrhtavale, slabo tijelo pro- 
tresali neki trnci, i takva je bosih nogu išla na- 
traške sve dotle, dok nije nestalo onoga čovjeka 
sa veže. Ni od djece nije ju nitko odavao ili da 
ju tko pokuša nagovarati, neka se odazove na 
onaj glas. Svi su znali, da bi je otac zlostavljao, 
pa da je jedino stoga i zove. A znali su ujedno i 
to, da je sad sigurno i njena mati dobila batina. 
Slične su se stvari znale kojiput dešavati i kod 
njih, pa im Eličin udes nije bio ništa nova, nika- 
kva tajna i nikakva sramota. I svi su je vrlo' vo- 
ljeli. Ona je bila najstarija, imala je već devet 
godina, umjela ih sve zabaviti, ne toliko riječima, 
koliko kretnjama. Njeno tanko tijelo moglo se 
saviti kao u zmije. Licem je umjela prikazati 
zvijer, ruke je znala napeti i prste svinuti pa ih 
ukočiti, kao da će tog trenutka razderati žrtvu. 
No jedva bi svoje gledaoce dovela tako u stravu, 
udivljenje i očekivanje, nenadano joj se oči na- 
punile suzama, pa ih redom stala grliti. I protivno 
prvoj glumi započe sad oponašati — žrtvu. Ste- 
njala je, hroptala, zacviljela, uzmicala, sagibala 
se, kao da bi htjela pobjeći pred udarcem, pa se 
onda stropoštala i bila neko vrijeme kao mrtva. 


Izazvala je neopisivu sućut. »Elica, Elica« . . . 
redom su joj nato priskočili, podižući je i mo- 
leći, da »ne umre«. A ona se smijala. Vrlo ih je 
voljela, jer vidje, da oni nju vole. Ali njihovoj 
igri nije mogla sudjelovati nego samo kao po- 
smatrač. Pa i tad bi se činilo, da nije uz njih. 
Pogled joj znao odlutati nekamo u daljinu, a 
kad bi se njihovu smijehu pridružila sa svojim 
smijehom, odzvonilo je to drveno, resko i tuđe. 
Što dalje, to više su osjećali, da im ona više ne 
pripada, da im je otimlje netko, da se nešto 
zbiva . . . poradi čega će je izgubiti. Kad su se 
jednog zimskog sumračja igrali u snijegu i ona 
im se približila, odmah joj viknuše: »Gdje si tako 
dugo, zašto nam ne dolaziš ranije?« Ela drveno 
prošapće: »Mati mi je umrla.« I zablista joj suza 
u oku. Žmirne, da je prekrije. A usne su bile, 
kao da ih je stisnuo grč jedne unutrašnje vlastite 
smrti i ne će se nikad više otvoriti da izuste riječ. 

Pa i nije više govorila. Povukla se do plota, 
šćućurila se uza nj i nijemo i tupo zurila tamo 
prema kući, k onim dvjema prozorima do ze- 
mlje . . . Domalo su je okružila djeca, ne mogavši 
je pustiti samu. Jedan je mali, najmlađi među 
njima, jedva mu minula peta, u dugim dronjavim 
hlačama, glasno plakao. Stariji ga brat mirio mi- 
sleći, da plače za svinjskim mjehurom, koji je 
oteo mališu, no ovaj nije prestao plakati. Strašne 
riječi, što ih je Elica izustila, izazvale su u njemu 
sliku — ne smrti Eličine majke, nego njegove. 
Što je pak smrt, kako ljudi izgledaju, kad dođe 
smrt, znao je dobro, jer je vidio mrtvoga oca i 
tri sestre. I bojao se za majku. 

Čuvši njegov jecaj, Elica ga pogleda. I privuče 
ga k sebi te u tom trenu stane cviljeti. Mislila je, 
da dječak plače iz ljubavi prema njoj, a tako je 
malen, jednostavno malen, bespomoćan, siro- 
mašak . . . Tko će njoj pomoći, kamo će? Šta se 
dogodilo maločas, tamo, unutar ona dva prozora, 
papirom zaštićena...? Došao je on... Uhvatio 
majku . . . kleo . . . Lupao . . . Udarao . . . Treskao 
cipelom u njene prsi... Zahtijevao novac... 
Novac? Onaj, što ga je majka izdala njoj za 
zimski kaput. I pograbio kaput s postelje . . . Kao 
da će ga razderati. . . Ali nije . . . Bacio ju je po 
đrugiput na pod . . . Nogom, cipelom tresnuo o 
trbuh ... Po prsima. Pa stao tražiti nju, Elu . . . 
Ali je srećno umakla . . . Preko razvaljenog zida 
u hodniku provukla se na tavan ... A on je istr- 
čao . . . S kaputom . . . Čula je, kako trči ... I 



NOVA VRST LOKOMOTIVE 
za krajeve, u kojima je nestašica vode: 
udešena je tako, da se upotrijebljena vo- 
dena para opet kondenzira, zgusne, pre- 
tvori iznova u vodu te onda nanovo upo- 
trebljava. Te se tokomotive uvode sad 
tt Argentini 



sišla je s tavana... Došuljala se na vežu... I 
pogledala niz ulicu... Na zavoju je šuštao, 
ogledao se . . . Onda neku ženu uhvatio pod 
ruku ... I nestali su . . . Ela se vratila u sobu . . . 
Preko postelje ležala je mati ... U krvi . . . Modra 
u licu . . . Preokrenutih očiju . . . Nije disala . . . 
Ni riječi izustila . . . Ela ju je zvala. Ništa. Tresla 
ju je za ruku. Ništa. Stala cviljeti. Ništa. I onda 
je pala na nju i plakala . . . plakala . . . 

Nakon toga, kad se osvijestila, bila je tupa i 
mrtva. Kao da je u njoj puklo srce. Pošla je na 
ulicu. Pošla k djeci. Ali ne da bude uz njih. Nego 
da je u sobi ne zateče otac ... Ne mogavši pla- 
kati, ne mogavši misliti i lasuđivati, cviljela je 
kao zvijer . . . Dotle je jedan od dječaka otrčao 
kući i doskora doveo svoju majku. Sirota žena 
stade je tješiti i nagovarati, da pođe s njom. 
»Moći ćeš kod mene prespavati ... Pa i bora- 
viti . .'. Dok ne nađemo nešto za te... Ajde, 
ajde . . . diži se ... Ne možeš ostati ovdje ... Da 
se smrzneš. A onaj prokletnik će u zatvor . . . 
Eno se tamo skupljaju ljudi... I redar među 
njima... Ulaze u kuću... Ajde, Ela, ajde...! 
Sirotica . . .« 

I primi je pod ruku te je podigne. No Ela ne 
krene s njom. Naglo se otme i potrči preko 
ulice . . . Neuredno kratko odrezana kosa vitlala 
joj uz glavu, letjela je kao, mahnita. Šuštala pred 
kućom, ugurala se u stisku, osluškivala ... Za 
čas je prepoznali, stali ispitivati, redar je bilje- 
žio. I još jednom unišla u crni podrum, da vidi 
mrtvu mater. Pošli su svi s njom. Govorilo se, 
proklinjalo, šaputalo. AH od svega je upamtila 
tek jedno: »Ugušio ju.« Pa je onda duboki po- 
gled spustila na mrtvo lice ... i zacviljela. Ni- 
koga više nije slušala, nikome odgovarala. Svi 
su je ovi ljudi ispunjali odvratnosti, mrzak joj 
bio zadah okrpanih odijela, ružna njihova prlja- 
vost, odbojna lica, jer je iz svega izbijala pri- 
jetnja bijede, koja ubija sve ljepote, sve radosti, 
mrcvari život i odvodi ljude u tamnicu. Možda 
je sad, u isto vrijeme, i njen otac negdje na peri- 
feriji, možda je upravo unišao u jedan isto takav 
vlažan podrumski stan, pa promatra, kao i sad 
ovi, jednu ženu, koju je isto tako ubio pijani 
muž. I tko zna, nije li ovdje među tim ljudima 
čovjek, koji će sutra ili za godinu dana učiniti 
kakav zločin . . . Ona ih prezire. Sve te žene, svi 
ti muškarci njoj su odvratni. Ne vjeruje im, ne 
vjeruje, jer piju, jer tuku djecu. . . tuku im ma- 
ter. . . pa na ulici hvataju pod ruku žene, koje 
nisu rod ni prijateljice matera . . . 

Čudnovata je strijela prosjekla njenim mo- 
zgom. Osjeti nešto kalna. Usta joj se napune 
slinom. Ispljune glasno nasred sobe pogledavši 
skupinu prezirno, pa je nestane u dvorištu. 

Nije bilo lijepo ni ugodno, čime su je popra- 
tili. Ali ne mari. U tamnom dvorištu napipa vrata 
drvarnice, gdje su stajala dva lonca sa smećem. 
Smjesti se unutra. Mogla je vidjeti svakoga, tko 
bi unišao ili odlazio na vežu. Pa je i motrila. 
Nešto je čekala. Zubi joj cvokotali, vilice trzale. 
Bila je i gladna, a da za to nije znala. Kao njena 



LIJEPA LAURA IZ PETRARKIN1H SONETA 
Slavna slika velikoga slikara Giovannija Bellinija, koji je 
živio od g, 1428. do 1516. te je bio osniva: venecijanske kolorističke 
škole. Slika mu se odlikuje velikom finoćom izradbe i dubokom 
osjećajnošću te blagom snagom i svijetlom jasnoćom kolorita. Slavue 
su njegove Madone 

duša činilo joj se sve raspolovljeno, rascijepano, 
razdijeljeno na dva dijela, koji se više nikad ne 
će sastati, nikad srasti. To su dva života, dva svi- 
jeta. Jedan . . . dolje u podrumu . . . Drugi ne- 
gdje . . . Negdje visoko, gdje nje nikad nije bilo. 

»O ljudi, ljudi...!« htjede kriknuti vidjevši 
poslije da neki unose lijes ... od bijelih dasaka. 
Došla su neka kola. I odvezoše . . . nju . . . 

»Majko-o-o!« prodere se, istrči iz drvarnice, 
nađe se na ulici, probije skupinu, stade šakom 
lupati čovjeka, koji je imao četku nasred kape . . . 
Uto je čvrsto primi nečija ruka... Obujmi je 
oko ramena, nježno izusti »Elica«. Djevojčica se 
zagleda. Prepozna lice mlade gospođe, kod koje 
je majka bila dvorkinja. I gledaše je časak. Onda 
joj se pred očima smrači i sruši se na kola. 

Još se nekoliko dana ponavljala nesvjestica. 
U budnom je stanju bila Elica napola luda i nije 
razabirala, gdje se nalazi. Istom je nakon četvr- 
tog dana ojačala i bila sabrana te se s njome 
moglo govoriti. Premda sustežljiva i nepovjerljiva 
prema svakome, gospođi Emiliji je ipak odgova- 
rala na svako pitanje. Dopustila je, da joj pro- 
mrznuto tijelo oblaže ugrijanim gunjevima, kako 
bi se uznojila i prošla bi je groznica. Dopustila 
je i da sjedne uz njenu postelju. 

Elica je ležala u malenoj,- ali urednoj i lijepoj 
sobici. Sve je bilo čisto, sve uredno, sve skladno, 
a njoj se činilo i bogato. Na prozoru zastori. Bi- 
jeli kao pjena. Laki kao dašak. Postelja mekana. 
Perina laka kao lepiro’vo krilce, topla i ugodna. 
Dva jednaka stolca uz stolić, preko kojega pada 
divna jedna krpa. Ne krpa . . . Nešto fina . . . 
Ukrašeno cvjetićima. Pa ormar sa staklenim vra- 

tima...! Nešto svjetluca iz njega. Pa slike na 
zidovima! 

Ta ju je okolina uznemirivala. Naslućivala je 
doduše, da u visokim kućama, iza čipkastih za- 
stora, ima jedan sadržajan život, jedan smiješak, 
jedna sreća. Jer je sve čisto, jer su svi siti i ne 
tuku se . . . Kad bi prolazila ulicama, nju je po- 
gled čestoput znao odvesti preko onih prozora, 
na kojima nema ni jednoga razbitog stakla i 
ukrašeni su poneki cvijećem. Pa i u gospođe 
Emilije, baš u toj sobici, ima dva lonca s neka- 
kvim cvjetovima... Iz njih se izvija miris. Iz 
njih prodire nježnost, sja jedan vedri sunčev dan, 
kad nema ni mrazova ni oluja . . . 



PROLJETNA BLUZA 

iz crno-bijelo kariranog krepa od umjetne svile 8 tri četvrtine dugim 
rukavima i pašom od crvene kože, a nosi se uz suknju od crne vune 

Sve je to osjećala i sve se više uznemirivala. 
Njena duša nije navikla ljepotama, pa premda se 
otimala za njima, žeđala ih, zagledala ih, potiski- 
vala ih je u isto vrijeme od sebe. Pogled joj bude 
mrk i nepovjerljiv. 

Već prvih dana, čim je Elici bilo dobro, upu- 
tila ju je gospođa Emilija, što će raditi. 

»Pomagat ćeš u kuhinji. Pranje suda ne će ti 
biti teško. Djevojka je dobra, a dobra si i ti, pa 
ćete se sigurno slagati. Budi joj poslušna, Elica. 
Ako bi ti štogod bilo teško, dođi samo k meni, 
budi iskrena. Kod mene će ti biti dobro. Kad malo 
odrasteš, dat ću te u školu da naučiš šiti lijepe 
haljine.« 

Elica je to saslušala otvorenih ustašca. Ali ne 
rekne riječi. Samo je gledala. Njene su oči upi- 
jale svaki pokret, svaku riječ, svaki izraz dobro- 
ćudnog lica. Ali ničega ne zamijeti toliko kao 
zdravi izgled gospođe i skupocjenu crnu haljinu 
sa sitnim bijelim cvjetićima. Pa se najednom po- 


javi pred njom lice materino. Blijedo, upalo, na- 
vorano . . . S očima, koje gasnu ... U dronjavoj 
suknji i kaputu. 

Zašapće tiho: 

»Zar je i ona prala suđe . . .?« 

»Da ... i ona, drago dijete,« odmah se dosjeti 
gospođa, koga misli, pa će opet blago: »Uvijek 
je tvoja majka rado dolazila k meni. Ja sam je 
voljela. Bila je poštena. A razumjela se u svaki 
posao. Podove mi nije umio nitko dotjerati kao 
ona. Od njenih je ruku sve sjalo.« 

Elica nehotice spusti oči na pod. Vidje jasan 
odraz svojih nogu. U tom trenutku osjeti, da joj 
se srce stislo. Problijedi, zadršće, a potom zacvili, 
da je sve odjeknulo. Gospođa ustane sa svog 
naslonjača. Bila je smetena. Gotovo se ustrašila. 
No ničim to ne pokaže. Naoko mirna pođe prema 
njoj, spremna da je umiri. Jednu ruku lako po- 
loži na razbarušanu kosu, drugom je nježno 
primi za bradu i htjede tako da joj uzdigne 
glavu, koja se poniknuta tresla. Ali čim osjeti 
njen dodir, djevojčica je gurne i izleti na hodnik. 
Htjede na vrata, lupala je kvakom, udarala o 
njih nogom. Uzalud. Vrata su bila zaključana. 

»Pustite me . . . pustite me . . . I vi ste njezin 
ubojica!« 

Vikne, zastenje i spusti se uz vrata na pod. 
Glavu je turila među ruke ne htijući gledati na 
gospođu, koja je zdvojna stajala uz nju. To nije 
gospođa ... To nije nikakav anđeo ... To je avet, 
zloduh. Elica se sjeća, da se mati svake subote 
vraćala kući sva izmorena. Svake subote je njoj 
pozlilo, jer se namučila sa laštenjem podova. 
Jedva što bi unišla u mračnu sobu, jedva što bi 
klonula na drven neizlanjan sanduk, navalio je 
za njom otac tražeći, da mu izruči zaslužbu. Nije 
mu bilo dosta novaca. Stao ju lupati u prsi, leđa. 
Da nije mati bila slaba, oduprla bi se. Ali su je 
iscrpli . . . podovi . . . Elica vidi svoje noge u tom 
podu . . . Kud su trle materine slabe ruke, tud 
gaze gospodske noge . . . Zar će ikada moći da 
gazi po tom podu? Ta ljubit bi ga htjela, ljubit. 
Rukama bi željela obujmiti sve tri sobe, baciti se 
na taj pod, pa plakati, plakati od sreće i bijede 
misleći, da grli umorenu mater . . . 

»Pustite me napolje. Ja ne ću da budem ovdje.« 

Gospođa tiho odgovori: 

»Ne ostavljaj me još danas, Elice. Obećala sam 
tvojoj majci, da ću ti pomagati . . . kamo ću za 
tobom i gdje ću te naći, ako sad odeš?« 

Mala podigne glavu i pogleda. Otpor je popu- 
štao. Gospođa ne lažg. Možda je doista bila dobra 
njenoj njenoj materi. Možda ju je doista voljela. 
Drugačije ne bi ispunila obećanja . . . Evo ju je 
uzela pod svoj krov. 

»Ipak je meni teško ovdje . . .« 

»Znam, Elice. Svud bi tebi bilo teško danas, 
jer si ti plemenito dijete . . . i . . .« 

»Što . . . što . . . što ste rekli?« 

Gospođi izbjegne smiješak zadovoljstva. Do- 
sjetljiva odgovori: 

»Posve sam sigurna, da si ti plemenita, draga 
Elica. Vidiš . . .«, primi je vrlo nježno za ruku, 

PROLJETNA MODA 


Lijeva slika: 

Nov proljetni ogrtač iz svijetle 
vunene tkanine s pelerinom, koja se može 
i skinuti i koja se može i sama za se 
nositi 


Desna slika : 

Dvije duge haljine, koje su prika- 
zivane na nedavnoj jednoj engleskoj naro- 
dnoj reviji, a imale bi da navijeste modu 
za ljeto, nosit će se uz široke šešire 




»pođimo u sobu. Nešto ću ti pokazati.« Mala ju 
je slijedila bez najmanjeg odupiranja. Oči su joj 
od znatiželje gorjele. Gospođa sustane u kutu 
do prozora, upravo pred stolićem. Široka po- 
suda, prozirna bijela stakla, bila je puna svježega 
cvijeća. Nekoliko crvenih ruža virilo je iz bujnih 
žutih grana, kakovih Elica nikad ne vidje. Ponad 
cvijeća visjele su na stijeni slike . . . nekih ljudi. 
»Pogledaj!« reče gospođa. »Ove žute grane su 
mimosine. To je najosjetljiviji cvijet. Takneš li 
joj listić, odmah se sklopi. Vidiš li, kako je mi- 
mosa lijepa? To si ti, Elica.« Beskrajno se začu- 
đenje odrazi na djevojčici. Zaista nije nikad vi- 
djela nešto tako lijepa. A najmanje je vjero- 
vala, da bi po ičemu bila nalik raskošnoj rascvje- 
tanoj grani. Ipak je u dnu duše osjećala, da ima 
istine u gospođinim riječima. 

Od tog je dana bila mekanija i povjerljivija. 
Na odlazak nije ni pomislila. Nije ga željela. Bilo 
joj je dobro. Ne lijepo, ne ružno, već dobro. Ni 
za što se nije oduševljavala, ništa ju nije moglo 
naročito radovati, ništa naročito rastužiti. Vri- 
jeme joj je najviše prolazilo u kuhinji. U sobama 
se nerado zadržavala. A kad je subotom dolazila 
nova dvorkinja da lašti podove, Elica nije izla- 
zila iz svoje sobice. Ovdje je srećom bio pod od 
običnih dasaka, koji je svako jutro sama otrla 
vlažnom krpom. Pomalo je zaboravljala jad. Ili 
je otupjela iskusivši prerano najgrublji udarac ži- 
vota, najcrnje njegove stranice. Njih se sjećala 
gotovo svake večeri, prije nego bi zaspala. No 
slike su sve više blijedjele. Samo materin lik joj 
osta jasan u pameti i najdraži u srcu, pa ga je 
blagosiljala, ljubila i grlila šaptajući Očenaš. Kod 
toga joj se snene oči znale zaliti suzama. Ali ona 
nije osjećala bola. Bilo joj je, kao da je dodi- 
ruje i miluje prekogrobna ruka, kao da joj za- 
cjeljuje dušu, kao da je pridiže ususret jednoj 
nebeskoj uzvisini, gdje vječito cvatu minose i 
slatkim mirisom ispunjaju muklu tišinu. Ona 
tone u njihovim svježim granama, rasplinjuje se 


u nježnost, koja ne zna činiti zla, koja je me- 
kana i dobra, topla i ljupka, tiha i nenametljiva. 
Ni glasovi iz pokrajne sobe nijesu mogli raski- 
nuti ovu nit snatrenja. Elica je imala spokojne 
i krepke sne. 

Ojačalo joj i slabašno tijelo. Neishranjena se 
u gospođe počela domala oporavljati. Razvijala 
se brzo i za dvije se godine nalazila gotovo pred 
pragom djevojaštva. A nije bila ružna. Naprotiv, 
rasla je sve više i njena ljepota. Mnogi su po- 
sjetioci njene dobrotvorke zadržavali oči na njoj 
i sa zanimanjem je kradomice promatrali. No 
gospođa je, kad bi tko došao u posjete, nerado 
gledala u blizi. Potiho bi je opomenula, da ide 
u svoju sobu, što je Elica bez riječi poslušala. 

B'ilo je nedjeljno poslije podne. Gospođa se 
nije vratila od rana jutra, kad je otišla da pohodi 
neku bolesnicu. Ubrzo se nakon objeda i služavka 
zaputila k svojim roditeljima, nekamo na peri- 
feriju. Elica je ostala sama kod kuće. Pomno je 
sređivala uzorke za krojenje i slagala ih u hrpu, 
kad začuje zvonce, potrči k vratima i poviri kroz 
stakalce. Slegnuvši ramenima otključa vrata. 
Sada tek prepozna ženu upadljive ljepote. Bila 
je to sestra njene dobrotvorke. Za njom je uni- 
šao mladić, visok, vrlo nalik njoj. Mora da joj 
je sin. 

»Zar nije gospoda kod kuće?« pitala je tap- 
nuvši Elicu po obrazu. Djevojčica se malo 
ustukne, a onda tiho ispripovjedi sve, što se 
odnosilo na pitanje. 

»Uvijek... uvijek ona s prosjacima, umiru- 
ćima, svecima . . . Baš me spopala želja da je po- 
šteno ispsujem. Emilija će na zadnje i sama na 
prosjački štap . . .« 

Ljutila se idući u sobu. Kad se prošetala i sve 
razgledala, sjede uza sto kraj sina, pa nastavi: 

»Sirota je zamalo šenula, otkako izgubi muža 
i dvoje djece. Jesi li vidio ovu vani? To je ona, o 
kojoj sam ti govorila.« 


J 

Mladić se zagleda prema vratima. Ostala su 
pritvorena. Ustane i zatvori ih, a materi reče: 

»Budi oprezna. Izgleda osjetljiva. Pa i s pra- 
vom bi je moglo zaboljeti tvoje naopako mi- 
šljenje o njoj.« 

Žena se primjetno tržne, ali zašuti. Ne potraja 
dugo, kad je Elica išla ponovo otvarati vrata 
hodnika. Vratila se gospođa Emilija. 

Doskora se razlijegne neopisivo veselje. Elica 
se snebivala, jer nikad nije ni pomislila, da bi 
se mogao netko toliko radovati drugome, pa bili 
si međusobno i najbliži rod. Kratko nakon 
usklika, smijeha i živahnog pripovijedanja, odjek- 
nuli su akordi klavira. Izvijali se iz maglene ni- 
zine nekog traženja, uspinjali se na više, na više, 
postajali svjetliji i napokon stigli na traženu 
visinu da preplave čitav kraj, pobijede ga ljepo- 
tom i — zavladaju. Čudnovati napori, neobične 
borbe, tihi bolovi, postepeno oslobađanje, sve 
se to osjećalo u akordnoj pjesmi. Elica nije 
razumjela ničega, ali je stajala u hodniku kao 
ukopana. Bilo joj je lijepo. Osjećala je sebe. Ne 
u svijetu, ne među ljudina, niti u onom nekada- 
njem podrumu, niti ovdje u prvom spratu . .. 
Sklad ju je pjesme obuhvatio, uzdignuo. Leb- 
djela je visoko ... I kako ide naprijed slijepac, 
unišla je ona duboko spuštenih vjeđa... Za 
tragom akorda . . . Gospođe su je gledale s ču- 
đenjem. Ona ništa nije vidjela. Bez daha je šu- 
štala kod klavira . . . Mladić se, vidjevši je, go- 
tovo prepane, ali ga ona zamoli, da bi nastavio. 
On prolista nekolikoput pa nastavi. Bila je sad 
neka druga pjesma. Vesela i previše gibljiva. 
Puna poskoka uznemiri joj noge. Ona stane ple- 
sati. Isprva polako, pa sve brže, vješto preme- 
čući malim nogama. Pritom je glasno udarala 
rukom o ruku, dugim i odmjerenim kretom obu- 
j imala prostor oko prsiju, sagnula se k mladiću, 
kao da će ga zagrliti, kad se ponovo udalji i 
započe igru s istim oblicima kretnja. Nitko nije 
naslućivao, što se zapravo u njoj zbiva. Obje 
žene značajno se pogledavale, slijegale rame- 
nima, promatrale su je nijemo, a Elica je rasla 

Djela jubilarca 

DRA VELiMIRA DEŽEUĆA ST. 

ZVSKI BZ KATAKOMBA, vot izdanje 

najljepše njegove zbirke pjesama . . Din 40*— 

HRVATSKE SLAVE SJAJ. man iz doba 

kralja Tomislava, ilustrirao O. Antonini Din 15*— 

U LAVA, roman iz doba hr- 

vatskoga kraljevstva, ilustrirao G. Jurkić Din 15 — 

MAJKA VELIKOGA KRALJA, oman iz 

mladosti kralja Petra Krešimira, ilustrirao 
G. lurkić Din 15*— 

PETAR KREŠIMIR, man o slavnom hrvat- 
skom kralju, ilustrirao G. Jurkić . . Din 15* — 

MANDALJENA POBJEDNICA, roman 

fedne bosanske djevojke iz 17. stoljeća Din 15'— 

PROKLETS GRAD, man iz prošlosti Za- 
greba i Medvedgrada Din 30’ — 

Pretplatnici Knjižnice Dobrih Romana i „ Obitelji ‘ 
dobivaju 20% popusta 

knjižnica n onu ih romana 

Zagreb, Trg Kralja Tomislava 21 


s beskrajnom tugom u srcu, s oživljenom pro- 
šlošću, i kad je pjesma utihnula, ona je dalje 
nastavila, jer je slušala pjesmu svoje duše. Na- 
jednom se preobrazi, skoči u kut, svije se kao 
zmija, lukavo i prijeteći pogleda u njih, svine 
prste i — sad, evo sad će skočiti na žrtvu. No uto 
se nasmije. Nasmije se u sav glas i — izađe. 

Stajala je u hodniku pred vratima. Što se sad 
dogodilo? Ne zna. Iznutra su se čuli glasovi. 
Htjela, ne htjela, čula je: 

»Pa to je šenulo stvorenje! Stvorena za noćno 
zabavište. Sad ti je dužnost, Emilijo, da se po- 
brineš za tu glumicu. Umalo da nije Roka zagr- 
lila. Nešta takva još nijesam vidjela u svom ži- 
votu. Baš si se namjerila na zvjerku. Kako je 
samo pokazala pandže. Ima očeve krvi. Kani se 
ti nje, draga moja. Još će te udaviti.« 

Onda nastane dugi muk. Zatim se opet čuo 
glas. Govorila je gospođa Emilija: 

»Porazilo me . . . Ja je ne razumijem. Osjet- 
ljiva je kao mimosa. Prerano je sazrela. Shvaća 
sve. Život ju je naučio ... Ali ovo . . . maločas? 
Ja ne znam, ja ne znam, što da učinim.« 

»Samo nemoj mudrovati, Emilijo. Ti je se 
moraš osloboditi. Bila ona kako osjetljiva, ne 
zaboravi, da je ipak samo mimosa sa smetišta!« 

Razgovor se još produžio. No Elica nije više 
slušala. Nije više ni Ma na hodniku. Čuo se 
tresak vratima. Roko potrči na hodnik, ogleda 
se, pojuri preko stepenica. Na veži je stigne i 
uhvati čvrsto za ramena. 

»Elica . . . kamo namjeravate?« Zagleda joj 
se u oči. Bude mu tjeskobno. Iz njih je pročitao, 
da je čula sve. »Elica . . .« šapne i nježno je po- 
vuče . . . »Oprostite im . . . One ne znaju ... Ali 
ja sam vas razumio . . . Elica . . Vi ste se približili 
k meni iz zahvalnosti . . . Vidio sam vaše lice . . . 
Pa i da ste me zagrlili, to ne bi bilo namijenjeno 
meni. Nešto drugo je bilo, za čim ste vapili . . . 
A ja sam bio samo sredstvo, preko kojega ste to 
drugo ugledali . . . Zar ne, Elica? Zar ne?« 

On gotovo i nije znao što govori. Bojao se za 
to ubogo dijete, sažaljevao je njen udes do bola. 
No ona je dobro osjećala smisao njegovih riječi. 
I odgovori, a da ne otme ruke iz njegovih: 

»Da . . . Nju sam željela ogrliti ... I sada želim 
samo nju.« 

Tu se otkine i naglo potrči na ulicu, a kako je 
znala, da će on za njom, zakrene za prvim uglom, 
sakrije se u prvu vežu i gledaše na prolaznike. 
Za čas vidje njega. Žurio se, hitao je naprijed, 
pun brige i srdžbe. Kad se udaljio, izađe i ona i 
nestane je smjerom groblja. 

Još nije pala večer. Samo se prvo sumračje 
plavilo nad brežuljkom gradskoga groblja. Sni- 
jeg je pod nogama škripio. Studen štipala. 

Sjutradan je gospođa Emilija čitala u novi- 
nama, da je jutros neki čovjek našao na groblju 
smrznutu djevojčicu. 

»Naslonjena na grob izgledala je, kao da mirno 
spava.« 

»Mimosa sa smetišta . . .« šapne gospođa, a iz 
očiju su joj se izlile suze. 

KVETVUNI SVIJET 


S K l/PS TINA 

JFRON1MSKOGA 

DRUŠTVA 

Stara je već uobičajena tradicija, da 
se posljednjega četvrtka u veljači 
drži glavna godišnja skupština Hrvat- 
skoga Književnoga Društva sv. Jero- 
nima, koja obzirom na to, da je to 
književno društvo najveća hrvatska 
kulturna ustanova uopće, znači mar- 
kantan događaj u našem kulturnom 
životu. Tako se i ove godine 23. ve- 
ljače sastala jeronimska godišnja 
skupština, i to u- posebnom svečanom 
ugođaju, jer je toga dana Društvo 
sv. Jeronima slavilo jubilej 80. ro- 
đendana svoga predsjednika opata 
Ljudevita Knežića i ujedno oproštaj 
od_njega, koji je lađi visoke starosti 
svoje odlučio napustiti svoje pred- 
sjedničko mjesto. 

U središtu interesa ovogodišnje je- 
ronimske skupštine bila je dakle oso- 
ba dosadašnjega predsjednika opata 
Knežića, kojemu je to bila baš 25. 
skupština, kojoj je predsjedao (23 re- 
dovite i 2 izvanredne). Njegov po- 
zdravni govor, što ga je upravio 
skupštini, bio je neki resume svih onih 
misli, koje je na tim skupštinama u 
svojim predsjedničkim govorima iz- 
nosio ističući s ponosom, kako su na- 
stojanjem rodoljubnog hrvatskog sve- 
ćenstva jeronimske knjige postale 
najjače vrelo prosvjete hrvatskoga 
seljačkoga naroda i katolika Hrvata 
uopće. Kadgod je on kao predsjednik 
ovako javno progovarao, uvijek je 
njegova riječ bila u prvom redu 
upravljena jeronimskim povjerenici- 
ma, tim požrtvovnim širitelj ima dobre 
knjige, iz kojih je redova i on sam 
došao na čelo Društva sv. Jeronima. 
Njima je uglavnom i ovaj posljednji 
njegov predsjednički govor bio po- 
svećen. 

Redoviti dio skupštine bili su izvje- 
štaji jeronimskih funkcionara. Biljež- 
nik dr Josip L o n č a r i ć prikazao 
je u zornoj slici uspjeh jeronimske 
knjige u god. 1932., u kojoj je raši- 
reno 216 tisuća knjiga i pol milijuna 
primjeraka časopisa. Blagajnik dr 
Stjepan Markulin iznio je godi- 
šnju bilancu jeronimskoga poslova- 
nja, u kojem je bilo 1,570.458 dinara 
troškova i 1.780.841 dinara prihoda. 
Urednik dr Josip A n d r i ć izvijestio 
je, da je jeronimskom nakladom pro- 
šle godine izašlo 25 knjiga i časopisa, 
te da će u g. 1933. biti izdano 15 knji- 
ga među stalnim serijama, a s pred- 
viđenim drugim izdanjima broj će iz- 
danih knjiga po svoj prilici ostati je- 
dnak kao i u g. 1933., pa to isto vri- 
jedi i za časopise. Prošle je godine 
na jeronimskoj skupštini bio položen 
i temelj za rad na polju projekcija i 
kinematografije, ali radi krize nije u 
prošloj godini bilo moguće nešto veće 
u tom smjeru poduzeti, nego se rad 
kretao u čednom okviru. Urednik 
Knjižnice Općega Znanja Petar Gr- 
geč iznio je za dopunu uredničkom 
izvještaju potanji program svog dijela 
uredničkoga rađa, koji je u prošloj 
god. zgrnut u almanahu »Selo i grad.« 


Nakon tih izvještaja i podijeljenog 
aipsolutorija položio je prije izbora 
novog jeronimskog odbora dosada- 
šnji predsjednik opat Knežić pred- 
sjedničku čast, na što ga je skupština 
izabrala doživotnim počasnim 
članom i počasnim pred- 
s j edniko m iskazavši' tako odli- 
čnom tom starini i uzor-svećeniku ve- 
liku zahvalnost i ljubav za sve, što 
je on tolike godine učinio za Jeronim- 
sko Društvo. Nato je izabran novi od- 
bor, koji se konstituirao ovako: pred- 
sjednik Msgr dr Ferdo Rožić, pot- 
predsjednik dr Velimir Deželić st., bi- 
lježnik dr Josip Lončarić, blagajnik 
dr Stjepan Markulin, urednik dr Jo- 
sip Andrić, odbornici Msgr dr Stjepan 
Bakšić, Petar Grgeč, Milutin Mayer 
i Krešimir Pećnjak. Tim je skupština 
bila završena. 

Neposredno na skupštinu nadove- 
zana je i matineja u čast dugo- 
godišnjem jeronimskom predsjedniku 
opatu Ljudevitu Knežiću, na kojoj je 
muški zbor otpjevao Ferjančićevu 
pjesmu »Svečaru«, baritonista Ig. Ke- 
retić (uz pratnju D. Markulina na kla- 
viru) Sokolovu skladbu »Sveti Jero- 
nim«, komponiranu za ovu zgodu, 
Dvofakov psalam »Gospodin je pastir 
moj« te -s muškim zborom hvalospjev 
iz Širolina oratorija sv. Jeronima. Dr 
Deželić st. održao je lijep govor u 
čast svečara, a naš suradnik Jeronim 
Korner deklamirao je melođram »Sv. 
Jeronim« od Soljačića i Stahuljaka, 
koji je u čast opata Knežića objelo- 
danjen prošle jeseni u »Obitelji«. Ta 
lijepa priredba bila je doista srdačna 
čestitka na rastanku od dosadašnjega 
predsjednika, a nazočnost neobično 
velikog broja odlične publike na čelu 
sa samim hrvatskim metropolitom- 
nadbiskupom preuzv. g. drom Antu- 
nom Bauerom, pokroviteljem Društva 
sv. Jeronima, bila je dokaz opće ve- 
like ljubavi, što ju je stekao onaj, 
komu je sve to bilo namijenjeno. 

FILM 

Papa gleda prvi put tonfilm. U Va- 
tikanskoj radio-stanici bilo je 28. ve- 
ljače posebno filmsko prikazivanje za 
Sv. Oca Papu Pija XI. Tom prilikom 
je Papa prvi put vidio i čuo zvučni 
film. Kao prvi film prikazan je onaj, 
na kojem je snimljen sam Papa, kad 
je 11. veljače otvorena vatikanska ra- 
đio-stanica s ultrakratkim valovima, 
i koji je već i u Zagrebu prikazivan. 
A drugi film je prikazivao prizore iz 
Sjedinjenih Država. O obadva ton- 
filma izrazio je Papa svoje veliko za- 
dovoljstvo. 

Kinematografi u Jugoslaviji. U na- 
šoj državi ima ukupno 338 kina, od 
toga 184 zvučnih i 154 nijemih. Naj- 
više ih ima u dunavskoj banovini 
(121), zatim u savskoj (62, od toga 36 
zvučnih) i u dravskoj banovini. Od 
gradova Beograd ima 11 kina, Zagreb 
9, Sarajevo i Osijek 4, Ljubljana i 
Split 3 kina. 

Cijele je godine 1932. posjetilo ki- 
nematografe u našoj državi 11,834.300 
ljudi (1931. godine 12,035.000). Lane 


je prikazivano kod nas ukupno 440 
zvučnih filmova u dužini od 540.152 
metra, i to 199 filmova iz Njemačke i 
227 iz Amerike. Domaćih je filmova 
izrađeno 282 u dužini od 61.726 me- 
tara, i to 265 nijemih i 17 zvučnih fil- 
mova (6175 m). 

Iz tih brojki se vidi, kako kina ima- 
ju velikog upliva i veliku ulogu u ži- 
votu suvremenih ljudi. No nažalost se 
prikazuje malo filmova, koji bi bili 
bez prigovora. 

KAZALIŠTE 

»Umišljeni bolesnik« je bar po na- 
slovu svima poznata komedija od 
francuskog komediografa Moliera. 
Mnoge Molierove komedije prevedene 
su na hrvatski jezik po nekoliko pu- 
ta, počevši od stare dubrovačke lite- 
rature pa do danas, prerađene su i 
prilagođene različitim ambijentima i 
prigodama te prikazivane sam Bog 
zna, koliko puta. Zagrebačko kazali- 
šte ponovo iznosi pred publiku ovog 
kazališnog klasika s novouvježbanim 
»Umišljenim bolesnikom«; naslovnu 
ulogu igrao je August Cilić, a pre- 
mijera je uslijedila 8. ožujka o. g. 
Redatelj A. Verli nije imao lak zada- 
tak, da starog Moliera približi suvre- 
menoj publici, da njegovim tipizira- 
nim licima dade uvjerljivost realnosti, 
a u isto vrijeme da im ulije onu ko- 
miku, koju im je duhoviti auktor pr- 
venstveno namijenio. Ovoga je puta 
redatelj neobično dobro izveo svoj 
plan te je karaktere zajedno sa ve- 
ćim dijelom scena približio groteski. 
Tempo radnje je odmjeren te je sa- 
čuvao dostojanstvo vijeka, u kojemu 
se zgoda odigrava, a opet nije poradi 
toga ni najmanje nastradao Molierov 
humor niti se izgubila oštrina nje- 
gove rugalice na liječnike i njihove 
metode kao i na njihove pacijente. — 
»Umišljenog bolesnika« redovito uzi- 
maju kao rugalicu liječnicima, jer je 
to predmet direktnog razgovora na 
bini, no ta je komedija još jače satira 
na same pacijente: ta i sam njezin 
naslov na to nas upućuje. Radnja se 
kreće oko čovjeka, koji više vjeruje 
liječnicima nego sebi; svak mu je ne- 
prijatelj, koji ne će da prizna nje- 
govu bolest, a i kćerku svoju hoće 
da uda za liječnika, samo da ga bude 
imao uvijek pri ruci. No njegova 
kćerka zaljubila* se u drugoga. Ne- 
sreća bi bila neizbježiva, da nema ne- 
izbježivog Molierova aktera u obliku 
služavke, koja kao magičnom šipkom 
zapliće i raspliće situacije po miloj 
svojoj volji. Ona na koncu konca sve 
riješi sretno i veselo... — Sva su 
lica dobro odigrala svoje uloge, a ne- 
ki su prizori upravo klasični. Kaza- 
lište je bilo dupkom puno. L. P. 


MATJJA ŠNELER 

ZAGREB, FRANK0PANSKA ULICA 11 
TELEFON 79-88 

Specijalna radiona svih vrsti okvira. — 
Veliki izbor najmodernijih gotovih okvira 
Biondel, Barok i t. d., ovalnih, četvero- 
uglastih i okruglih. — Stalna izložba 
Madona u ukusnim ovalnim okvirima. 

Preuzimaju se svi staklarski poslovi. 
Izložba i prodaja raznih slika. 

KRIŽALJKA 

Sastavio Vilim Peroš, Zagreb 

Vodoravno: 1. Plodovi. 5. Ponovno. 10. 
Sprave. 11. Mj. u Srijemu. 12. Luka na Crnom 
Moru. 13. Puči; ustanci. 14. Nauka o čovječjem 
tijelu (str.). 16. Mjera. 18. Konj. 19. Kem. oznaka. 



21. Str. veznik. 26. Vrst 
škole. 31. Obavijest. 32. 
Rijeka (tuđ.). 33. Ž. ime. 

34. Topografski pojam. 

35. Samoća. 36. Jezero u 
Vojvodini. 

Okomito: 1. Pašom 
omota. 2. Selj. oruđe. 3. 
Dragulj (gen.). 4. Polit, 
struja, koja hoće da bu- 
de posebna, odijeljena. 
6. Vještina baratanja va- 
trom. 7. Tara. 8. Egip. 
božanstva. 9. Veliko mo- 
re (dijal.). 15. Mjera 
otpora struje. 20. Zlo. 21. 
Izabrano društvo. 22. No- 
ta. 24. Orijaška životi- 
nja. 25. Naš slikar. 27. 
Zob. 28. Ova. 30. Strano 
ž. ime. 

NAGRADE NAŠIM 
ZAGGNETAČIMA 
Svojevremeno smo bili 
raspisali natječaj za ma- 
le slikovite zagonetke. 
Stigao je lijep broj ta- 
kvih zagonetaka, te su 
mnoge već iznesene u 
različitim brojevima naše 
»Obitelji«. Prvu nagradu 
uljeni portrait od Ana- 
tola Sergejeva dobio je 
Veljko Novak, Zagreb 
(Reprodukcija portraita 
nalazi se na str. 264. 
»Obitelji«). Druge su na- 
grade podijeljene ovako: 
2. Vinko Buble, Split (še- 

DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIĆ, ZAGREB, 

Ilica 5 Ilica 5 


A 


H 


Emancipirajte se 
od inostranih proizvoda, u 
. tome leži Vaš patriotizam 
DINARA 6-— 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreb, Ilica 61 — Vlasnik M. F. J. Segedi 
Kod narudžbe od 12 tuba uz izrezak 
ovog oglasa cijena tubi Dinara 5‘ — 


PROBLEM BROJ 13. 

Attilio Falchetto 



Bijeli matira u tri poteza 


noina »Branka« i »Zlatarevo Zlato«). 
3. M. Slade Šilović (stolni sat). 4. H. 
VVeber, (naliv-pero). 5. L Buzić, Su- 
botica (uvezano godište »Obitelji« 
1932.). 6—10. Vilim Peroš, Zagreb 
(umjetničku sliku), J. Denis i Vilim 
Klobučar iz Zagreba po jednu uve- 
zanu knjigu, Boris Milun i Ivan Grbat 
po jednu sliku. 


Jesi ti naručio novu dječju i/ustro - 
vanu priču „DUGI MA RT/ li"? 



kao i ostalo željezno po- 
kućtvo kupujete najbolje 
najjeftinije kod proiz- 
vađača 

FILIP BAUMA ZAGREB 
ulica Ivana Dežmana 1 

(Prolaz u Tuškanac) 
Telefon broj 83-60 i 53-46 

Bez njege zarana i mlada ispada kosa 


neka si to svatko upamti, 
jer na pitanje sigurno neće 
nitko dati iskreni odgovor, 
a najmanje htjeti sam pri- 
znati da je on sam krivac 
svojoj ćelavosti. Zato tre- 
ba da svatko njeguje za 
mlada svoju kosu, ne- 
ka si barem jedan puta u 
mjesecu opere kosu sa 



Kosoper-Shampom od ko- 
priva, a osim toga neka 
si u tjednu 2-3 puta kosu 
i temelj dobro pokvasi i 
natare sa poznatom Bilje- 
vnom iscrpinom od ko- 
prive, koju proizvađa i u 
promet stavlja bocu za 
Din 20— stara godine 
1599. osnovana 


KAPTOLSKA LJEKARNA SV. MARIJE. Vlast. Vlatko Bartulić, Zagreb 

JE Cl VAM POZNATO? 




v 


ŽENSKI 

KUHINJSKI RECEPTI 

Jaja u umaku. Nareži na okrugle 
nareske tri do četiri kajzerice, peci ih 
u vreloj masti da požute. Načini za- 
pržak od maslaca i brašna, te ga zalij 
sa juhom od kosti ili govedskom te 
ga dosta dugo- kuhaj i miješaj da bude 
jednak i svjetao. Dodaj u umak na- 
rezanu kuhanu kobasicu. Koliko imaš 
žemlje, toliko ispeci volovskih oka, 
izreži ih sa izbadačem da budu velika 
kao žemlje, poslaži žemlje na zdjelu 
i na svaku po jedno jaje. Sve zaje- 
dno prelij sa umakom. Jede se toplo 
za večeru ili kao predjelo. 

Pašteta od mesa. Načini tijesto od 
40 dkg brašna, 30 dkg maslaca zdro- 
bi sa valjkom, malo soli, 2 žumanjka, 
dvije žlice ruma, dvije nepune žlice ili 
octa ili limunova soka, te još toliko 
kiselog vrhnja (do tri decilitra), da 
bude mekano tijesto. Dvaput tijesto 
presloži kao listovno tijesto i pusti 
svakiput na hladnom mjestu počivati. 
Zatim ga razvaljaj kao ubrus. Među- 
tim nasoli i ispeci 1 kg teletine sa 
malo slanine, ohladi i faširaj, na mast 
od pečenja metni natrag meso, bi- 
bera, pospi malo brašnom zalij sa 
malo juhe, kiselim vrhnjem i malo bi- 
jelog vina i dodaj dva do tri cijela 
jaja. Sve zajedno dobro promiješaj, 
da bude gusta kaša, i pusti da ohladi. 
Tijesto metni na dno u šerpu, ako ho- 
ćeš da bude okruglo, a hoćeš li da 
režeš dugačke nareske, obloži tije- 
stom tepsiju metni na tijesto meso, 
ipokrij tijestom i peci, dok lijepo po- 
mni eni. S. A. 

uiiiiiiiiiiiiitiiiiiiiiiiiiiiiiitiimiiiiiiiiiiiiiHiiiiiiiimiiiiiii^ 

I Proljetne novosti! § 

| ŠT0F0VI j 

| za haljine i kapute 1 


| Svilene tkanine | 


i Pribori za krojač i ce | 



Zagreb 

| R ađlćeva ('. Duga ) ul. 1 | 

rfumimimimiimuHiiiiiHiiminHHimiHiitmtiiiiiiiium 


SVIJET 


Naduvak od šunke. Miješaj 4 dkg 
maslaca sa 3 žumanjaka, dodaj 6 raz- 
mekšanih, iscijeđenih žemlji, % kg fa- 
širane kuhane šunke, malo soli i sni- 
jeg od 8 bjelanjaka. To se nalije u 
formu za naduvak namazan masla- 
cem i kuha u pari 1 sat. S. A. 


ZRRAVCJE 

Način življenja. Veoma je potrebno 
da svaki čovjek nastoji hraniti se (pra- 
vilno, a ispražnjavati se redovno; jer 
će samo na taj način održati potrebnu 
ravnotežu u životu. Prenatrpavanje 
jelom isto je tako škodljivo, kao i ne- 
dovoljno hranjenje. Stoga mora biti 
red življenja prilagođen čovječjem ti- 
jelu. Tim ćemo ukloniti od sebe ner- 
vozno stanje i poneke boljetice, ili 
ćemo ih barem ublažiti. Za to se mo- 
ramo držati ne samo liječničkog na- 
putka, već se moramo također držati 
stalnog načina življenja. 

Liječenje omamom. Omam (alant) 
je biljka, koja cvjeta od srpnja do ruj- 
na. Od njega se sabire lišće i kori- 
jenje. Omamovim se čajem čiste slu- 
zava pluća, liječi se kašalj, usporava 
se probava. Njim se liječi i upala 
bronhija. Malo gušći uvarak od žilja 
(20 grama) uzimlje se žličicom. Cvjet- 
ni uvarak zaslađen medom djeluje 
veoma povoljno. Isto takav učinak či- 
ni i prašak omama pomiješan s me- 
dom. » 



utrCastUof fevju, 

Ilica T28 iuca m 


ČISTOĆA LICA 


Lice, koje je puno bobuljica, prištića, 
lišaja i sunčanih pjega, Dokazuje 
premalo njege i pažnje za njega 



Čisto lice Nečisto lice 


Slike pokazuju, kako se dade nečisto i zane- 
mareno lice gospodja ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 


MANDULA 

pomada za lice 


Cijena lončiću 
Din 15*— 
Liljan sapun 
Din 10*— 


Proizvodi i u promet stavlja stara 
KAPTOLSKA LJEKARNA SV. MARIJE 
osnovana god. 1599. Vlatko Bartullć, 
Zagreb, Dolac kraj Tržnice. Dobiva se 
u svakoj ljekarni 


1. Fra Grga je Martić krupna lič- 
nost u hrvatskoj književnosti XIX. 
stoljeća. Je li vam poznato, pod ko- 
jim je sve pjesničkim imenima pisao? 

2. Gdje se nalazi Nečujam? Koji su 
važniji događaji iz njegove prošlosti? 

3. Tko je blagoslovio Sueski pro- 
kop? 

4. Kako se pozdravljalo na starim 
hrvatskim cehovskim sastancima. 

5. Kojim riječima započinje švaj- 
carski ustav? 

6. Što znači i odakle je uzeta riječ . 
admiral? 

7. Maštoviti roman »Dvadeset hi- 
ljada milja ispod mora« francuskog 
književnika Julija Verne-a govori o 
kapetanu Nemu i podmornici mu 
»Nautilus«. Je li ovo, i ako u mašti, 
prva podmornica ovoga imena? Ko- 
liko je »Nautilus-a« dosad sagrađeno? 

ODGOVORI IZ PROŠLOGA BROJA 

1. Hrvatski isusovac i učenjak Ru- 
der Bošković bio je: mjernik, gradi- 
telj, astronom, državnik i pjesnik. Go- 
vorio je: hrvatski, talijanski, ne baš 
najbolje francuski, a engleski je ra- 
zumio, koliko mu je trebalo u obi- 
čnom životu. Uz ove je žive jezike 
govorio savršeno latinski. Njim je 
podržavao veze sa naučnim svijetom. 

2. Gajeva je davorija »Haj da bra- 
tjo...!« tiskana po prvi put u »Da- 
nici« g. 1835., bila prevedena po Ću- 
dini na talijanski jezik i tiskana god. 
1848. u »Gazzeta di Žara« (»Zadarski 
list«), pod naslovom »LTlldro« (Ilir). 
Odatle ju je te godine pretiskao tali- 
janski tršćanski list »II diavoletto« 
(Vragoljan) u broju od 31. studenoga 
1848. Prevodilac ju je 1878. tiskao u 
Firenci ne označujući više, tko ju je 
spj evao. 

3. August je Šenoa svoga prijatelja 
Ivana Krstitelja Tkalčića, hrvatskog 
povij esničara, nazvao »tintenkopf«. 
Kasnije ga je tako nazivao i Tadija 
Smičiklas. 

4. U drugoj je polovici XIX. stolje- 
ća srušen u Lapadu kraj Dubrovnika 
dvorac vlasteoske porodice Gučetić. 
Dvorac je dugo stajao prazan, a na- 
rod ga je nazvao »Lorko« (od tali- 
janske imenice: »orco«, hrvatski: 
»vrag«), jer se po narodu bilo raši- 
rilo praznovjerje, da u njemu plaši 
»lorko«. »Lorka« spominje Ivo Voj- 
nović u »Dubrovačkoj trilogiji«. 

5. Grbove su u srednjem vijeku ša- 
rali samo sa šest šara: žutom, bijelom, 
crnom, crvenom, zelenom i plavom. 

6. »Halo« je prekrasni prirodni po- 
jav svijetla u uzduhu. To je onaj ve- 
liki kolut, što gdjekada paše sunce 
ili mjesec. Može ih biti i više, pa se 
katkada i sijeku. Halo nastaje usljed 
lomljenja, svijetla o tanke, leđne, 
igličaste kristale oblaka cirrusa ili 
ovčica, naj nježnijih oblaka. Aristotel 
mu je dao ime. (Grčka riječ »halos« 
znači hrvatski: »uzduh«.) Halo se hr- 
vatski nazivlje kako gdje: kolo, pas, 
ograda, gumno i slično, sa dodatkom 
»oko sunca« ili »oko mjeseca«. 

7. »Bolest sa otoka Wight-a« na- 
zvana je pčelinja bolest, što se god. 
1904. na tom otoku prvi put pojavila 
među pčelinjim svijetom. 

Prijaznost. Konobar (gostu): 
»Ako vam što treba, zvonite! Ako 
pozvonite jedamput, doći će sobarica, 
ako dvaput, doći ću ja, a ako triput, 
doći će sluga i bacit vas napolje.« 

Strah pred punicom. Pošto je majka 
duže vremena bila u gostima kod 
svoje kćeri, spremi se na odlazak. Da 
ne zakasni na vlak poviče šoferu: 
»Žurite se, da na vrijeme stignem na 
vlak!« 

Š o f e r: »Ne brinite se, milostiva, 
ta gospodin mi je rekao, da će me 
otpustiti iz službe, ako ne prispijemo 
na vrijeme na vlak.« 

Zgodna dosjetka. Kod jedne kitni- 
čarke služila je neka djevojka, koja 
je htjela stupiti u službu ženi nekoga 
pjesnika. Ova dođe kitničarki i upita 
je, da li je dotična djevojka marljiva 
i uredna. 

Kitničarka se vrlo dobro izrazi o 
djevojci. 

»A je li i poštena?« upita dalje. 

Kitničarka: »Sumnjam. Ja sam 
je prije nekoliko nedjelja poslala 
k vama s računom, ali mi do danas 
nije ništa predala.« 

Gospodin Gazić objavio je u novi- 
nama, da traži za svog sina učitelja, 
koji znade engleski i francuski i koji 
svira klavir. Sutradan dođe k njemu 
neki gospodin i predstavi se. Gospo- 
din Gazić ga upita: 

»Da li znate engleski?« 


ZA OSVJEZENJE 

tijela i zraka u kući za bolesne 
i živčano slabe osobe, za put i kuću 
TOALETNI OCAT 

t e sastavljen iz aromatičnog ljekovitog 
ilja po našem starom, iskušanom propisu. 
Od osobite je koristi u svakoj kući i na 
putovanju. Osvježuje tijelo, okrijepljuje 
živce bolesnih i slabih, služi za umirenje, 
trljanje, pranje i kupanje, kod nesvjestice, 
glavobolje, prehlade, uzrujanosti, napora 
i umora. Upotrebljava se za mirisanje i 
trljanje ili se pije smiješan sa vodom na 
žličice, jače razrjeđen s vodom služi za 
pranje i oblaganje prema potrebi hladno 
ili ugrijano. Ne kvari se nikada i može 
se uvijek upotrijebiti. Cijena koce 
Din 15*—. — Proizvodi i stavlja u pro- 
met stara g. 1599. osnovana 

KAPTOLSKA LJEKARNA SV. MARIJE 

Ljekarnik VLATKO BARTULIĆ ZAGREB 
Dolac kraj Tržnice 


»Ne.« 

»Da li znate francuski?« 

»Ne!« 

»Da li svirate klavir? « 

»Ne! Došao sam samo kazati, da ne 
mogu preuzeti mjesto, koje vi ogla- 
sujete.« 

Iz glazbenog svijeta. Otac (učite- 
lju klavira): »Kako ste zadovoljni 
s uspjehom moga sina?« 

Učitelj: »Već ide, već ide, samo 
ne zna igrati tričetvrtinski takt.« 

Otac: »Što velite? Ne zna igrati 
tričetvrtinski takt? Pokazat ću mu 
ja! Nevaljali ljenj.ivac! Igrat će već 
danas cijeli takt, a nesamo tri četvr- 
tine!« 

Kroz telefon. Knjigovođa: »Ha- 
lo, ko je tamo?« 

Glas: »Magare, zašto se tako du- 
go ne ozivaš?« 

Šef: »Gospodine knjigovođo, tko 
to telefonira?« 

K n j i g o v o đ a: »Ne znam. Čuo 
sam samo riječ: magare!« 

Šef: »Pustite samo, t mene traže!« 

Krštenje. Židov Abraham htio se 
pokrstiti, pa je rekao rabinu: 

»Gospodine rabine, ja ću se krstiti.« 

»Za Boga, Abrahame, kad to tvoj 
pokojni otac dozna, sigurno će se u 
grobu preokrenuti!« 

»Ne smeta! Za osam dana pokrstit 
će se i moj brat, pa će se otac iznova 
preokrenuti — i ležat će pravilno.« 

Kamati. Gospodična: »Kad sam 
imala dvanaest godina, naslijedila 
sam od strica 200.000 dinara.« 

Gospodin: »Danas sigurno ima- 
te svotu, ikoja se od samih kamata 
potrostručila«. 

Smiješno. Kateheta: »Dakle, 
djeco, — duh je biće, koje nema ti- 
jela... No, Ivice, zašto se ti smiješ?« 

Ivica: »Jer mi se čini smiješno, da 
stoji glava odmah na nogama . . .« 


Širola-Deželić: 

ABECEDA ZA NAŠA ČEDA, 

KOJA SE PJEVA I GLEDA 

za dječji glas uz pratnju klavira 
Cijena 30 Dinara 

KUĆA DOBRE ŠTAMPE 

Zagreb, Trg Kralja Tomislava 21 



Halo, draga Ivko! Ha, ha, ha . . . Baš 
sam malo prije pogledala na kalendar 
i opazila, da je danas Josipovo. Eto, 
zboravila sam čestitati starom čika 
Jozi!... Hahaha... Sjećaš li se? La- 
ne smo na Josipovo bile poišle k njemu 
na izlet do njegova imanja na selu. 
Bio je u početku divan dan: sunce, 
vedrina — proljeće... Sjećaš li se, 
kako nas je divno dočekao i pogo- 
stio. Kad smo iza ručka htjele i dalje 
na i žilet u planinu, govorio je on: »Ne 
idite, ne idite daleko! Varav je danas 
dan. Moglo bi biti i kiše. Tako bar 
pričaju moje kosti...« Mi smo mu 
se nasmijale i izvrgnuti šali njegove 
kosti, ali je na koncu on imao pravo. 
Sjećaš li se, kako nas je okupao plju- 
sak na našoj šetnji? Vratile smo se 
čika Jozi mokre kao kokoši. Onda se 
on nama rugao... Hahaha! Još 
mi dolazi smijeh, kad pomislim, ka- 
kva si ti bila u onom dugačkom zele- 
nom kaputu čika Joze . . . Hahaha. A 
ja? E, ja nisam bila baš tako komi- 
čna. Ta njegova gospođa Ana niije 
bila mnogo deiblja od mene... Veliš: 
dvostruko deblja? No, no, nije baš 
dvostruko. Hahaha . . . Ovaj čas ću na- 
pisati čestitku čika Jozi . . . Dobro, 
potpisat ću i tvoje 'ime i sjetit ću ga 
onog zelenog kaputa. Hahaha . . . Ne- 
go nisam ti ni spomenula, da sam do- 
bila novi roman Knjižnice Dobrih Ro- 
mana! Zove se »Bijelo prijestolje«, a 
napisao ga je Josip Cvrtila. Dalkle i 
opet Josip! Morale bismo i njemu če- 
stitati . . . Joj, pa i glavni urednik 
»Obitelji« danas slavi imendan! Eto ti, 
odjednom se nakupilo toliko tih sla- 
vlja... Dobro, dobro. Pročitat ću ga 
što prije ... Mi smo zajedno čitale ne- 
ke njegove stvari, napose one, što su 
namijenjene djeci . . . Čini mi se, da se 
zovu »Ivanjske krijesnice«, zar ne? . . . 
Dobro. Do viđenja! Do viđenja! 


DOBRIJANOVA ŠALA 



Kakve li su ciki 
misli na um pale? 
Kakve to on danas 
snuje čudne šale. 


Na sred nekog trga 
eno nam je stao, 
u jednu se tačku 
čvrsto zagledao. 


Oko njega mnogo 
skupilo se ljudi. 

»Što to čika gleda?« 
svak se od njih čudi! 


A naš čika šmiigne! 
To mu vrijedi zlata! 
Ljudi čudno bulje 
ko tele u vrata . . . 




IZRAZ LICA 
U 

ŽIVOTINJA 

(Vidi članak na stp.ZSl) 


,V I T K A L I N I J A* 
iz frankfurtskog zoološkog vrta 


„STARAČKA GLAVA" VODENOG KONJA 
iz berlinskog zoološkog vrta 


„LJEPOTICE IZ AFRIKE" 
u hamburškom zoološkom vrtu 


DEVA SA MLADIM 

Desno: BEZBRIŽNI ODMOR TULJANA 
u Hagenbeckovom zoološkom vrtu 





SLIKe IZ DOMOVINA 


HRV. TAMBURAŠKO DRUŠTVO „ZVONIMIR” U OSIJEKU 
slavi ove godine svoju 10. godišnjicu (Predsjednik M. Bakše, zborovođa L 0 Rochrbacher) 
Lijevo .* NEVENKA HAČISLER U NARODNOJ NOŠNJI 


ZATVORENE DUHOVNE VJEŽBE 
U sredini O. dr Šibe Budrović i župi 


ULJENI PORTRAIT OD A. SERGEJEVA 
dobio je Vcljko Novak za najbolje zagonetke 

(Vidi nagrade na str, 260.) 


U sredini učitelj M. Košutić, dekan Fr. Matošić i mons. Crnek 


Ilustrovani tjednik „ Obitelj * izlazi svake nedjelje. Pretplata 30 Din na tri 'mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „Obitelj 0 izdaje Konzorcij Kuća Dobre Štampe. Za izdavača i uredništvo odgovara Dr Josip Andrič, glavni urednik t Obitelji 0 
Zagreb, Trenkova 1. Adresa uredništva i uprave „Obitelji 0 : Zagreb , Trg Kralja Tomislava 21. Telefon 54-17. Cek. rač. pošt. šted. br. 35.536. 
„Obitelj 0 se tiska u Tiskari Narodnih Novina u Zagrebu . Za tiskaru odgovara V. Kirin, Zagreb , Deielićeva ul. 2. 





